text:
Prevencion di termento na Scol
A desaroya e proyecto, ‘Prevencion di termento na Scol’, basa riba e estudionan empirico conduci pa Dan Olweus, Ph.D. Dan Olweus ta un profesor/investigado den psicologia di Noruega y ta mir’e como e pionero den investigacion di termento. Dan Olweus tabata investigando termento pa decadanan caba (el a cuminsa na 1970). Loke el a descubri tocante termento, ta e programanan mas adopta rond mundo.
E vision teoretico riba cual e proyecto ‘Prevencion di termento na Scol’ ta basa ta, cu termento ta pasa ora cu ta haci mal uzo di poder desigual entre e persona cu ta ter y e persona cu nan ta ter. Esaki ta e elemento mas importante cu ta distingui termento for di violencia sin sentido entre un grupo di mucha/hoben. Asina cu e perpetrado eherce su poder (fisico, emocional y/of social) incorectamente riba e victima, lo ter e te ora cu restaura e balansa di poder. Poder kiermen, poder fisico, poder emocional y/of poder social.
E proyecto tin un definicion pa termento. Termento ta ora un persona, sistematicamente, ta haci uzo incorecto di su poder personal (fisico, emocional, social) pa haci un otro dolor, intimida of spanta un otro hende, cu no por of tin dificultad pa rechasa e asunto aki, cu e intencion di haya beneficio personal.
E proposito di e proyecto ‘Prevencion di termento na Scol’, ta pa cambia e scol di un scol, na unda uzo incorecto di poder desigual entre alumno ta pasa, pa un scol na unda e alumnonan ta compromete nan mes pa stop e termento y unda e staf ta confronta e comportacion inaceptabel di e muchanan. Door di yega e meta aki, ta crea un infancia sin violencia na scol pa e alumnonan.
E proyecto ta logra su meta door di primeramente siña e alumno lo siguiente:
- Bira consciente di e problema di termento y su consecuencianan,
- Defini termento y reconoce un comportacion di termento,
- Comprende e efecto di comportacion di termento
- Crea empatia pa e studiante cu nan ta ter,
- Caracteristica di e mucha cu ta ter,
- Caracteristica di e mucha cu nan ta ter,
- Aplica herment pa proteccion contra termento,
- Con y ki ora raporta termento,
- E consecuencianan di comportacion di ter pa e scol,
- E consecuencianan cu scol ta implica pa comportacion di termento.
Di dos, e proyecto aki ta logra su meta door di siña e staf di e scol:
- Defini termento y reconoce comportacion di termento,
- Comprende e efecto di comportacion di termento y crea empatia pa e studiante cu nan ta ter,
- Herment di proteccion contra termento,
- Caracteristica di e mucha cu ta ter,
- Caracteristica di e mucha cu nan ta ter,
- Crea un declaracion comprendibel di strategia,
- Determina consecuencia pa comportacion di termento,
- Desaroya un procedura pa raporta termento,
- Desaroya un plan di evaluacion,
- Con mester ehecuta e proyecto,
- Con pa haya sosten di e mayornan pa e proyecto,
- Con pa haya sosten di e alumnonan pa e proyecto,
- Con pa haya sosten di comunidad (bario) pa e proyecto.
Finalmente, e proyecto ta logra su meta door di siña e mayornan:
- Defini termento y reconoce comportacion di termento,
- Caracteristica di e mucha cu ta ter,
- Caracteristica di e mucha cu nan ta ter,
- Con e mayor por sostene e proyecto.
E proyecto ta contene tur dos componente, preventivo y represivo. Door di e training cu e staf di scol ta sigui, e tayernan cu e alumnonan ta atende y e anochinan informativo cu e mayornan ta atende, ta pone tur hende na altura di e problema (preventivo). Esaki ta permiti mayor, studiante y docente pa reconoce termento miho y mas lihe y pa comprende e efectonan negativo mas miho.
Door di raporta e comportacion di termento (door di studiante) y door di e consecuencianan cu e staf di scol a acorda pa impone, ta pone limite (represivo). Door di bira consciente, ta preveni e comportacion di termento (preventivo) y door di tuma accion e comportacion di termento lo baha (represivo).
Fundacion Telefon pa Hubentud Aruba, a desaroya un proyecto ‘Train e trainer’ pa e proyecto ‘Prevencion di termento na Scol’. Cada scol di Aruba por haci un peticion pa esaki.
Kico Telefon pa Hubentud Aruba ta ofrece?
- Train e trainer pa ‘Prevencion di termento na Scol’,
- Dies ora,
- Guia pa e facilitado,
- Buki di tarea pa e studiantenan,
- Pamfleta cu informacion pa e mayornan.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


c: text/html

text:
E aña aki celebracion di nos fecha nacional tin un caracteristica special ya cu ta wordo conmemora 40 aña di nos Himno y Bandera y 30 aña di Status Aparte di pais Aruba. Un persona cu semper ta envolvi den e celebracion nacional aki ta sr. Stanley Dabian di Departamento di Cultura Aruba (DCA).
Sr. Dabian ta haya cu mas cu claro nos mester stimula mas y mas ariba amor patrio y importancia di e tipo di celebracion aki. Pero comunidad mester cuminsa na los fei di un tendencia politico. “Na Aruba nos tin cu tur cos ta politica …”, el a bisa.
E envolvimento di politica ta wordo expresa den social media, ya sea pa ehempel pasobra a wordo cambia un cos of cu ta bin cu idea nobo of structura nobo. “Tur cos ta wordo hinca den esfera politico”, el a indica. Mientras e ta considera cu como Arubiano nos mester ta orguyoso di nos simbolonan di identidad y tambe di nos Status Aparte cu a hunga un rol den e desaroyo di nos pais.
E celebracion aki mas cu claro –segun sr. Dabian- ta uno nacional caminda e intencion su tras ta pa uni e pueblo denter di e celebracion sin wak direct kendenan ta goberna. “E celebracion aki ta di Arubiano. E Arubiano Orguyoso manera Setar a trece…”, el a bisa.
Esencia di celebracion
Sr. Dabian a declara na Bon Dia Aruba cu e aña aki e esencia mes di e celebracion di 18 di Maart ta poni riba logronan caminda nos mester ta agradecido di nan durante e ultimo tres decada di Status Aparte. E di dos enfoke ta poni riba e 40 añanan cu nos tin nos simbolonan nacional di Himno y Bandera cu tur Arubiano mester ta orguyoso di dje, ya cu nan ta simbolonan di nos identidad.
Nan ta simbolonan cu nos hendenan ta representa riba cualkier tereno ora cu nan ta bay eventonan internacional pa representa Aruba. Pero hunto cu nos simbolonan nacional nos tin nos ortografia y nos idioma Papiamento. Ademas fei 1986 nos tin nos propio moneda y e manera cu nan a wordo traha.
Un aspecto importante cu el a destaca riba tereno di autonomia ta cu nos tin nos propio Gobernador, pero tambe nos mester ta agradecido cu nos tin instancia manera Banco Central, Raad van Advies, derecho di voto pa eligi nos propio gobernante y nos tin nos propio Constitucion di Aruba. E ta haya cu nan ta aspectonan cu nos mester ta agradecido como Arubiano.
“Eseynan ta djis pa nombra un par cu ta esencia importante cu nos como pais awe denter di e 30 aña di Status Aparte, nos ta celebra esey”, el a bisa.
Pa duna contenido na e celebracion aki lo tin competencia di Poeta di Patria durante fin di siman aki na Fort Zoutman. Un evento cu a crece cu aña y cu e biaha aki ta conta cu e sosten di Setar, mirando e importancia cu telecomunicacion a hunga un rol importante den nos mundo di awendia. Ademas di otro actividad cu ta envolvi tambe e muchanan di scol. Tambe ayera y durante awe ta tumando luga e pre final Festival di Canto y mañan lo ta e gran final.
Actonan protocolar
Dia 17 di maart fei 6’or pa 7’or anochi ariba Monumento 18 di Maart lo tin un ceremonia protocolar. Y despues riba e mesun dia den oranan di anochi e manifestacion cultural grandi ariba Plasa Betico Croes.
Pa e siguiente dia ariba 18 di maart lo tin ofrenda floral di parti di Gobierno pa 8’or di mainta na Plasa Henny Eman. Pa 8:15 am lo tin ofrenda floral na plasa Betico Croes. Pa 8:35 am lo bay tin ofrenda floral riba plasa Juancho Irausquin como gesto di gradicimento na nos estadistanan Arubiano cu a contribui na Status Aparte.
Tambe lo bay tin e custumbrando ceremonia protocolar fei 11’or di mainta unda tur nos grupo uniforma lo forma parti di un desfile dilanti nos dignatarionan y invitadonan en general. E grupo cu no a inscribi ainda pa e desfile ainda nan tin chens pa manda nan peticion.
E celebracion e aña aki ta bay mas leu caminda di parti di departamento di Cultura como Comision Celebracion Dia Nacional, tambe nan ta hopi agradecido y nan ta aplaudi tur instancia deportivo, centronan di bario, clubnan, etc… cu ta haciendo aña pa aña actividadnan pa honra e tipo di celebracion nacional aki. Tur esunnan cu ta bay tin actividad ariba 18 di maart pa manda tur informacion di nan programa na e e-mail adres: standabian@cultura.aw. Di e forma aki nan actividad ta aparece riba e custumbrando calendario di actividad den cuadro di dia 18 di Maart.

robotstxt: allowed

filter: keep


text:
No ta tur hende tine den nan pa bira un entrepreneur. E ta rekeri un persona cu ta dispuesto pa tuma risico, un persona cu por plan, cu ta creativo, profesional, cu tin conocemento y tambe social. Ademas di esaki e ta rekeri tambe cu bo ta haya e tipo di negoshi cu bo ta completamente natural den dje y cu bo tin un pasion grandi p’e. For di tempo e tabata chikito Mary-Phil tabata sa cu e lo kier bira juffrouw di scol, pero ademas di esaki semper e tabata sa tambe cu e ta gusta haci negoshi. E mucha cu tabata hunga juffrouw y tabata traha cosnan pa bende na cas, a crece, studia un combinacion di tur dos pasion y awendia e ta eherce tur dos banda di otro exitosamente. E no ta imposibel!
HACI BO TRABOU CU PASION
Den e business di events y esta e trendsnan ta cambia constantemente y hopi liher. E parti leuk di esaki ta cu bo por keda haci cosnan diferente y haya inspiracion y ideanan cada biaha di nobo. E parti menos leuk ta cu e inversion cada biaha ta grandi y e no tin fin. Pa bo ta un profesional of un entrepreneur exitoso e ta rekeri pa bo keda bo mes, keda cu gana di siña cosnan nobo, ta dispuesto pa siña otronan, tuma feedback, acepta setbacks y keda constantemente traha pa logra locual bo kier yega na dje. “Mi ta kere e parti mas importante di un negoshi ta cu bo mester gusta locual bo ta haci, paso e ta hopi trabou y sacrificio y si e no ta algo cu bo ta gusta y tin pasion pe, e por ta algo negativo enves di positivo den bo bida”.


text:
ORANJESTAD – Dia prome di november, Minister Xiomara Maduro a ricibi bishita di Karina Delaney kende a cumpli 25 añaden servicio di Gobierno. Karina a cuminsa su trayectoria den Gobierno na Directie Posterijen (Postkantoor NV) na aña 1996. Despues di esaki, na aña 1999, el’a cuminsa traha naDepartamento di Impuesto caminda cu te dia di awe e ta traha. Karina, despues di a sigui varios curso, awe ta un controlemedewerker 1 na e departamento aki.
Pa conmemora e ocasion special aki Minister Maduro a presentaKarina cu su decreto gubernamental y tambe cu un aprecio pa e trabounan haci na bienestar di Aruba.
Minister Maduro ta felicita Karina y ta spera di por sigui contacu hopi aña mas di servicio di Karina.


text:
Piedra Plat: Diamars algo pasa di 6’or di mainta a tuma lugar un entrada hudicial na cas di e conocido Gaby Werleman, cu tabata un ex candidato di e partido AVP.
Durante e entrada hudicial esposa di Gaby Werleman, Ninosca Nuñes. E señora aki ta un sospechoso mas den e caso grandi di IBIS, den cual tin varios persona deteni y Minister Paul Croes.
Aparentemente e señora lo ta un tramitador di permiso. E dama deteni aki lo ta na landsrecherche pa interogacion.
No ta descarta e posibilidad cu den e dianan y simannan nos dilanti mas detencion lo por cay.


text:
PSI (Perspektiva Sosten Integral) Skuchami ta un lugá sentral den nos komunidat. Komunidat di Kòrsou no por sin un instansia manera Skuchami. Esaki pasobra nos tur na tur nivel tin di aber ku kuido i salu mental. E ta algu sumamente importante pasobra tur hende tin mente i tur hende por haña nan enfrentá ku situashonnan mental den nan bida. I p’esei Skuchami ta sumamente importante pa si surgi kualke problema mental, mester tin un back up ku hendenan por haña kuido di tal manera ku nan por re stabilisá nan i sigui funshoná i bin bèk den balansa i sigui ku nan bida di un manera òf otro, segun e direktor interino Andre Curiel a splika Djasabra. Skuchami ta un fundashon i ta kai bou di e ministerio di SOAW i GMN. Skuchami resientemente a inougurá nan edifisio nobo den Otrabanda Mgr Nieuwindstraat 15 kaminda ántes tabata situá e ofisina di dòkter Ferrier. Tambe e aña aki Skuchami a kumpli 20 aña di eksistensia. Promé ku esei e tabata karga e nòmber di departamento salu mental pero a independisá e servisionan di gobièrnu i el a bira Skuchami.
Trabou di Skuchami…
PSI Skuchami tin 4 filial, kada un tin un tim multidisiplinario konsistiendo si sikiater, sikólogo, trahadó sosial, enfermera sosial sikiátriko, ortopedagogo. Nan ta atendé ku Kòrsou kompleto, for di chikí te grandi i ku diferente problema di salu mental. Angelique La Cruz mènedjer di operashon a referí aki na problemanan sikológiko, kosnan ku ta bin ku emoshon manera trouma, rou, depreshon, ansiedat, tur problema emoshonal sikológiko i tambe tin e parti sikiátriko ku ta esun di skisofrenia pero tambe riba un mucha ku tin di keda diagnóstiko si e tin ADHD, e parti di depreshon ku mester di remedi nesesario ku ta basta amplio, tambe tin edukashon kaminda ta duna guia na mayornan ku ta konfrontá problema ku edukashon di nan yunan, hendenan riba 60 aña ku hopi bia ta ripara ku nan tin problema di soledat òf ta kuminsá lubidá ku tambe nan ta duna e evaluashon sikiátriko i e guia di enfermera sosial sikiátriko, tambe Skuchami ta e instansia ku riba base boluntario por hasi petishon pa ingreso di mucha i hóben den internat. Mas aleu nan tin pikèt pa trouma ku nan ta traha huntu ku polis i slachtofferhulp pa kasonan ku ta rekerí esaki. I esaki segun Angelique ta algun di nan tareanan. Den e áreanan ku mas petishon pa yudansa Skuchami ta haña, Angelique a menshoná Otrobanda i Brievengat
Kasi 400 yamada pa asistensia…
Teniendo na kuenta e situashon di COVID-19 ku nos pais ta pasando aden, ta pone ku PSI Skuchami su man ta mas yen ku normal. Angelique a splika ku nan a kuminsá for di momentu ku e problemátika a kuminsá nan a habri un liña di yudansa ku pueblo di Kòrsou por yama si nan ta sinti sierto problemátika. For di momentu ku a habri e liña di yudansa aki, nan a haña te ku awor kasi 400 persona ku a yama. Ora lockdown a kita e klientenan por a bin ofisina di Skuchami bèk. E situashon awor ta ku por yama i traha un sita, despues ku haña e karta di dòkter di kas.
Komportashon di mucha, e problema di mas grandi…
E problema mental ku mas Skuchami ta konfrontando último periodo ta problema di komportashon serka mucha i hóben sigui pa depreshon serka adulto. E problema di komportashon serka e hóben ta hopi grandi. Skuchami ta atendé e problema aki na promé lugá ku un kombersashon di orientashon pa asina por haña un bista kla kiko ta pasando ku e kliente i kiko e petishon pa yudansa ta. A base di e informashon ku haña segun Angelique, nan ta sinta tur djabièrnè den reunion multidisiplinario i a base di e síntomanan di e persona ta diagnostiká e kaso. Si un mucha por ehèmpel no ta sinta ketu na skol por kuminsá pensa ku e por tin ADHD òf no tin struktura na kas. Ora diagnostiká ta traha un plan di tratamentu kaminda ta skohe ki disiplina ta bai atendé ku e kaso. Si ta problema di edukashon na kas, i ku un mayor no por duna struktura, ta duna guia di edukashon. Pero si mira ku kisas ta ADHD e persona tin ta hasi evaluashon ku ta den man di e sikólogo i sikiater. I ta duna finalmente e mayor i e mucha e guia kon pa sigui anda ku e kondishon ku e tin.
Pubertat un problema…
Hopi bia den kaso di edukashon na kas ta ku e mayornan mas tantu ta traha kuné i pa asina por yega na un balansa huntu ku e mucha tambe, sino e lo no logra. Dunando un ehèmpel Angelique a bisa ku mayornan hopi bia no sa kon atendé ku pubertat di e mucha. Ora e mucha yega su pubertat kosnan ta kambia. Un mayor ta ferwaktu ku e mucha ta keda tende di dje, loke e bisa ta konta siendo ku na e momentu ei mester kuminsá laga los un tiki. Esun tin di komprondé ku tin regla i e mayor tin di komprondé ku e yu ta bisando grandi i tiki tiki mester laga lòs.
Dos generashon diferente…
I banda di esaki ta bin aserka ku nos ta den un temporada ku dos generashon kompletamente distinto. Andre a indiká ku mayornan a lanta den un régimen basta struktura i stret i awor aki nan ta keda konfrontá ku yunan ku for di 3 pa 4 aña ta mira tur sorto di kos por ehèmpel via di media sosial i e dos nan ei si no literalmente no por komuniká ku otro, bo ta haña un ‘botsing’ di generashon. Nan ta bida literalmente den dos diferente mundu. E yu ta mira i sa den sierto direkshon i e mama no por volg e. Ta bin aserka ku na Kòrsou tin e situashon di hopi mama soltero i esei tambe ta trese su problemanan kuné.
Eduká e mayor…
Angelique ta pro ku for di e yu ta den barika, un mayor haña guia i sentimentu. Prinsipalmente den e promé kuater di un mucha ta e base i hopi bia ta haña u esei ta laga hopi di deseá riba diferente área. E parti emoshonal di mama ku yu, kon e yu ta pega na e mama, e mama di e mayornan ta pone struktura pero tambe skol ta hunga un ròl. Tin hopi mucha ta haña e stèmpel di nivel abou pero esei ta falta di stimulashon for di chikí. Nos a lanta ku nan ta kanta i lesa ku nos, siña koó i konta for di chikí pero hopi mucha ta karesé di esei. Por mira hopi mucha awor tin di bai e skolnan manera MLK, ZMLK, AGO.
Ekspreshonnan spantoso…
Na Kòrsou hopi bia nos ta pensa ku komo e yu tin di keda kas su so pasobra mama tin di traha, ta hinka den mucha den un situashon di defisiensia di edukashon. Andre ta pensa ku tòg esei no ta kompletamente e kaso. Pasobra si mira na Oropa tur kaminda e mama ta traha ounke einan e sirkunstansianan di trabou ta mas fleksibel i tin mucha mas trabou partaim. Pero e aktividatnan tambe ta muchu mas. Riba su mes segun Andre no ta un motibu pakiko e kosnan ta kana manera nan ta kana aki. Echo ta si ku nos sistema di lanta yunan ta e pensamentu básiko ku bo ta tende, ekspreshonnan ku mayornan ta hasi ku ta spantoso. I mester para ketu na edukashon pasobra einan ta kuminsamentu di tur kos. Si skol bai robes bo ta haña e situashon na internat, kriminalidat i ta einan tur kos ta kuminsá. Ta einan e palu ta spùit i haña su brasanan.
Mester di mas sikiater…
Skuchami ta tin basta trabou pero por kumpli ku esaki a base di e personal ku nan tin ku eksepshon di e parti di sikiátriko, ku ta un doló di kabes pa nan yega na e sikiaternan. Generalmente nan kuerpo di personal ta hopi dominá. Di otro banda segun Andre si tabatin e fondo nan i posibilidatnan ku por ekspandé, tin muchu mas área pafó di loke nan ta hasiendo awor aki ku nan ke hasi i ku komunidat mester di dje tambe. Nan ta limitá na finansa i no por kibra heru ku man. Denter di e kuadro finansiero awor di Skuchami nan ta na nivel pa loke ta e personal ku eksepshon di sikiater. Andre ta kere ku mester di mas sikiater na Kòrsou. Si nan ke atendé e problemanan ku tin i pa nan krese i hasi tur e trabou ku nan lo tin di hasi den komunidat mester bisa ku sigur tin mester di oumentá e kantidat di sikiaternan.
Yudansa den su ambiente…
E meta di Skuchami ta pa e hende keda biba den su ambiente. E yudansa ta ambulante, pa trata e hende pa e no mester bira malu i pa keda interná. Ménos hospitalisá i ménos yudansa ambulante. I na momentu ku e persona keda interná nos no ta papia di hende loko, manera den boka di pueblo nos ta gusta bisa. Angelique i Andre tur dos a yama esaki simplemente un problema sikiátriko e persona tin. Tin kaso kaminda un persona mester di time out un ratu pero e persona ei no ta keda interná na klínika Capriles pero kisas un PAS afdeling pa e haña su rùst un ratu.
Mihó kalidat…
Di awor padilanti Skuchami lo ke pa alsa nan kalidat pa nan por duna nan klientenan. Esei segun Andre Curiel dor di hisa nan nivel di profeshonalidat, hisa nan nivel di e sentimentu di kalidat esta ku un sistema di kalidat ku nan ta bai implementá, outomatisá nan registrashon, tur eseinan lo redundá den un nivel mas haltu di servisio ku Skuchami ta duna nan klientenan. Esei ta nan meta. Kada organisashon ku ta respetá su mes lo bai pa duna e mihó resultado pa ku su klientenan. Nan ta tumando e pasonan nesesario pa yega asina leu. Nan a kaba di tuma un mènedjer di kalidat den servisio pa guia e sistema a yega na kalidat total.
No tene bèrgwensa…
No duda si bo mester di yudansa pa tuma kontakto ku Skuchami. Si bo por kombersá ku famia i bisiña i no ta logra, yega serka Skuchami pa nan wak kon por yuda. Angelique ta pidi pa no desesperá pasobra semper tin un lus na horizonte. Orkan no ta keda pa semper i solo lo sali., Den bida nos tur a yega di pasa den algu horibel, buska yudansa i asina bo por surpasá hopi kos.
Andre ta pidi esnan rondó di e hendenan ku ta pasa den temporada difísil; no mustra dede, no isolá e persona mas ku e ta, si bo señalá sierto kambio di aktitut serka hende, lo hala for di dje pero keda dun’é sosten i apoy’é pa e buska ayudo. No warda te ora e kos krese mas ainda i bira un bòm pasobra meskos ku e ta tuma tempu pa krese te Sali for di man, e tempu ku el a tuma e ta tuma pa bini bèk den balansa tambe., Mas lihé tuma paso pa yega na un solushon, mas ménos e tempu, e kompleksidat di e problema ta pa atendé. No keda warda debí na bèrgwensa òf ignorá, e tabú ainda ta hopi grandi na Kòrsou pero pa yuda esnan yega na bo, bo tin di pasa over di e barera di e tabú ei pa buska yudansa.
Andre Curiel (direktor interino)
Angelique La Cruz (operation manager)
PSI Skuchami;
Montaña Kaya Girasol z/n 7673612/6900593
Brievengat Kaya John Monsanto z/n 7388717/6903306
Tera Cora Silberie 10-11 8647330/6900595
Otrabanda Mgr Nieuwindtstraat 15 6900591
Facebook; PSI-Skuchami


text:
Na varios ocasion gobierno di Aruba a menciona e criterio internacional cu Fondo Monetario Internacional ta maneha pa gasto di personal, relaciona cu Producto Interno Bruto (PIB; GDP) di un pais. Pa pais en general, pero sigur den e categoria di Aruba, ta recomenda cu gasto di personal no mester surpasa 10% di GDP nominal. Na e momento aki Aruba no ta cumpliendo cu e criterio ey. Pa e ultimo a├▒a pa cual tin cifra (preliminar) conoci, 2021, GDP nominal di Aruba tabata Afl. 5.596 miyon, mientras cu no tin un cifra sigur conoci pa e gastonan total di personal.
Esey ta relaciona cu e hecho cu gobierno ta presenta cifra di gasto di personal cu no ta duna e panorama completo di tur gasto di personal, incluyendo gasto di salario subsidia. E cifra a base di cual gobierno ta comunica den cuadro di e supervision financiero (CAft y gobierno di Reino) ta solamente e gastonan di personal di e empleadonan di e ministerionan. Den un analisis haci na 2019, riba peticion di gobierno di Aruba mes, IMF a presenta un panorama completo di tur gasto di personal di gobierno, unda a resulta cu na a├▒a 2018, e a├▒a di cual a analiza e cifranan, e gastonan total di gobierno tabata Afl. 605 miyon, incluyendo e sector di ense├▒anza subsidia. Sin embargo, si inclui tambe e demas entidadnan subsidia (fundacionnan p.e.), e total di gasto di gobierno ta yega na Afl. 677 miyon. Esaki pa e a├▒a ey tabata 51% di e gastonan total di gobierno.
Si awor gobierno ta bisa cu nan ta desea di cambia pa e sistema cu IMF , esey ta bon idea, pero nan mester adapta nan splicacion consecuentemente. Esey ta implica tambe cu na 2018, a├▒a evalua pa IMF, e 677 miyon florin a representa 51% di e gastonan total di gobierno. Esaki ta duna un vista diferente riba e relevancia, y peso, di e payroll completo di gobierno. Na 2018, cu un GDP nominal di Afl. 5.732 miyon, e porcentahe di gasto di personal a yega na 11,8% di GDP nominal.
Esaki ta e cifra cu mester mehora ainda, mientras cu, manera menciona, pa 2021 no tin un cifra conoci pa e gastonan total di personal. E cifranan di gasto di personal cu Banco Central ta mustra den su Annual Statistical Digest 2021 ta yega na un total di Afl. 547.8 miyon, loke ta menos di 10% di e GDP 2021, cu ta Afl. 5.596 miyon. E ta considerablemente mas abao tambe cu e cifra di Afl. 677 miyon cu a resulta for di e investigacion di IMF na 2019 riba e cifranan di 2018. E diferencia aparentemente ta den e suma di e gastonan di subsidio, unda pa 2018 Banco Central a nota solamente Afl. 126 miyon pa subsidio di salario, bastante menos cu e Afl. 172 miyon cu IMF a bin topa den nan analisis. E diferencia por ta den e metodo usa, unda pa un of otro motibo no tur gasto di personal, probablemente den e gastonan di subsidio, ta aparece den e cifranan di Banco Central, loke por ta e caso tambe pa e a├▒anan despues.


text:
ORANJESTAD,Aruba
Pa stop e coronavirus, nos lo tin mester di cambia casi tur cos cu nos ta haci di forma radical. Di e forma con nos ta traha, haci ehercicio, socialisa, haci compras, manera di busca cuido medico, manera di educa nos muchanan, manera di cuida di nos ser nan keri.
Mescos cu dunado di cuido ta wordo educa, ta haya instruccion, guia con pa bisti un ‘mask’. Mescos nos hendenan por wordo educa pa haci uso di ‘mask’ di forma corecto y responsabel, di e forma aki haci uso di ‘mask’. Obviamente conhuntamente cu distanciamento social di 2 meter, laba man frecuente, nister/tosa den elleboog of den papel di un solo uso, desinfecta tur superficie frecuentemente incluyendo tur producto cu wordo cumpra of treci cas, kita sapata na entrada di cas etc.
Pa locual ta supermercado, minimarket, restaurant, botica y otro tipo di servicio lo mester continua operacion di un forma diferente. Lo mester opera a base di protocol estricto uniforme. Algun compania a tuma como iniciativa propio pa haci algun cambio den e forma di brinda servicio, percurando pa e bienestar y salud di nan empleado y cliente.
Tur compania, instancia, departamento gubernamental of no gubernamental tin cu haci un inventario di nan empleado cu ta core riesgo di salud, con pa adapta nan ‘werkomgeving’, si nan ta traha for di cas, on the field (cu distanciacion social) of virtual (zoom, skype, teams of facetime etc.). Mescos pa nan cliente, nan mester traha un plan pa adapta nan manera di duna servicio of mester adapta e servicio cu nan ta duna. Por ehempel, por midi temperatura di tur empleado y cliente.
Pa e tarea aki e ‘taskforce’ di gobierno lo mester haya e espacio pa evalua conhuntamente cu e doño di e companianan si nan lo por habri abase di e criterianan di salud & seguridad.
E lugarnan cu no cumpli cu e criterianan lo mester adapta nan facilidad por ehempel of lo mester opera via delivery of keda sera. Idealmente negoshinan lo mester entrega un plan (“policies & procedures”) di adaptacion di e negoshi pa COVID-19 pa por opera.
Eventonan grandi, aglomeracion di persona no lo por wordo permiti (publico den tribune, nightclubs, concierto etc). Mester ta claro na ki momento “samenscholing” di mas di 3 persona lo por wordo alivia gradualmente. Pa locual ta testing, e “syndromic/sentinel surveillance” pa casonan asintomatico mester ta activo, pa preveni cu nan por contagia otro persona sin cu nos sa. Mester keda monitoria e situacion di contagio pa si na un dado momento presenta un “outbreak” por atende cu esaki y si mester reactiva un medida implementa anteriormente.
Persona vulnerabel mester keda wordo protegi (cas di cuido, persona di edad avansa, persona na hospital, persona cu enfermedad cronico of cu sistema inmunologico comprometi ), mantene e restriccion di bishita te na momento cu ta necesario. Mester percura pa e personanan tin variedad den nan actividadnan diario pa salud emocional, mental y fisico.
Na momento cu wordo permiti pa turista bolbe drenta nos isla, nos lo mester exigi sea pa nan bai den cuarentena, of mester testnan (p.e. rapid test) of nan lo mester por demostra cu nan tin inmunidad (bewijs). Algun aerolinea a inicia cu esaki. Ademas Aruba mester ta prepara pa atende cu casonan positivo cu lo por wordo importa una bes wordo permiti pa personan ingresa Aruba. Ya caba nos tin un cantidad di cama pa Intensive Care extra cu ta importante pa ora di tuma e paso aki. Na mes un momento e mes un protcolnan aki mester ta aplicabel pa residentenan di Aruba cu lo kier biaha. Y na momento cu Aruba haya e prome cargamento di e vacuna, nos mester ta consciente ken ta e personanan cu lo bin na remarke pa haya e vacuna prome.
Organisacion Mundial di Salud no por garantisa na e momentonan aki cu persona cu a recupera lo tin inmunidad. Tin hende cu a haya e virus y no a crea inmunidad y tin hende cu a crea inmunidad fuerte. Personan cu a wordo infecta, cu si a haya immunidad nos no sa si nan lo mantene esaki pa 1 aña of mas te ora tin un vacuna cu ta safe, efectivo y ta disponibel aki na Aruba. Den tur esaki, ta importante cu aunke nos no sa si hende lo haya inmunidad of mantene esaki, ni con largo, pa cuminsa haci rapid test of ELISA pa test pa inmunidad lo mas pronto posibel. Iniciando pa test tur e personanan cu a caba nan cuarentena. Pa cu esaki mester sosten di gobierno pa laboratorionan acredita por valida nan test mas lihe posibel y pa traha den ekipo locual e crisis aki ta exigi. Mientras tanto ta keda pendiente riba mas estudio di inmunidad pa Sars-CoV-2 keda cla y wordo publica.
E norma nobo cu enrealidad semper mester tabata asina, ta cu si bo ta un ‘tiki malo’ mes cu cualkier infeccion respiratorio sea bacterial of viral cu bo NO ta bai traha of NO ta wordo obliga pa bai traha te ora cu bo dokter permiti esaki y dunado nan di trabou lo mester por brinda e posibilidad di traha for di cas si ta posibel. E ta responsabilidad social cu cada empleado y dunado di trabou tin. Yama 280-0101 of bo dokter di cas pa bo por test. Si resulta cu bo no tin COVID-19, y tin otro virus respiratoria corda bisti un ‘mask’ na momento cu mester sali for di cas pa proteha e personanan rond dibo. Mescos ta conta pa muchanan y hobennan na momento cu reapertura di scolnan tuma lugar.
E rason cu mi ta trece esaki dilanti ta cu mas di 1000 persona a wordo getest pa COVID-19 unda 96 so ta positivo pa COVID-19. Esaki por nifica diferente cos, por ehempel; cu e persona tin COVID-19 pero a test muchu trempan y ta sali negativo; cu e muestra tuma no tabata bon cu por pasa(esaki lo ta minoria di e casonan); e persona no tin COVID-19 pero tin sintoma, kico e tin? e tin Influenza? Otro virus respiratorio?
E grupo di riesgo pa locual ta influenza ta personanan 60+, menor di 2 aña y tur persona cu enfermedad cronico manera diabetes etc.
Aki na Aruba nos tin mas di 23.000 persona 60+. October ta e luna cu e vacunacion di influenza ta tuma luga. Lo ta ideal pa e personanan cu ta den e categoria di riesgo, wordo bon informa y percura pa nan haya e vacuna na tempo cu nan concentimento.
Y sin lubida cu mester tin un luga apropia pa isola personanan (local of turista) cu test positivo pa COVID-19 manera Orgnisacion Mundial di Salud ta recomenda. Por haci uso por ehempel di ‘airbnb’ cu a wordo menciona cu lo haci uso di esaki na momento cu un turista test positivo pa COVID-19.
Nos mester mira e crisis aki manera un oportunidad pa adapta, pa innova, pa nos sali dilanti . Unico manera pa logra esaki ta pa nos pensa den forma colectivo y no individual. Y manera e dicho ta bisa “no hay mal que dure 100 años”.


text:
Kralendijk – Den 2021, STCB ta bai start ku un investigashon piloto di tres aña ku midimentu di temperatura di playanan i trahando perfil di e distribushon i densidat di e vegetashon na sitionan importante di pone webu na Boneiru. Ku e estudio akí, STCB lo kolektá datonan standarisá pa haña un bista mas amplio riba e efektonan di kambio di klima na sitionan di pone webu.
Temperaturanan di playa por afektá sobrebibensia di turtuga di laman, pa motibu ku e temperatura di inkubashon (esaki ta e temperatura den un nèshi durante e 50-60 dia di e periodo di inkubashon) tin un papel vital den determiná e sekso di e yu di turtuga. Por resumí e determinashon di e sekso serka turtuga di laman en breve komo ‘temperatura kayente pa muhé, temperatura friu pa machu’, ku e nifikashon ku temperatura di nèshi haltu ta kondusí na mas yu muhé. Konsekuentemente temperatura ku ta subi por kondusí pues na un skarsedat di turtuga machu den e populashon di turtuga di laman, afektando asina sobrebibensia di e espesie akí.
Un otro faktor di kambio di klima ku mester tene kuenta kuné ta e disponibilidat di espasio di traha nèshi. Playanan ta dinámiko pa naturalesa, pa e motibu akí e aparensia di un playa ta kambia di un aña pa e siguiente aña. Ora ku tin un balansa, e dinamismo akí no ta afektá e espasio disponibel pa sitio pa traha nèshi, solamente e ta kambia e distribushon di e nèshinan den sierto área. Sinembargo, eroshon, kresementu i distribushon di vegetashon por afektá e espasio ku ta disponibel pa traha nèshi i tambe e produktividat di nèshi. Pa tal motibu, STCB ta bai graba tambe e perfil di e playanan kaminda ta bai instalá aparato pa registrá temperatura.
Kolekshon di dato pa e proyekto piloto akí a start riba 19 di mei 2021 na e playa di register di Klein Bonaire ku instalashon di 40 aparato pa registrá dato. Playa Chikitu i e otro playanan na sùit di Boneiru lo sigui despues, komo ku ta bai instalá un total di 98 aparato pa registrá temperatura na Boneiru. E investigashon piloto akí ta un inisiativa di Inter-American Convention for the Protection and Conservation of Sea Turtles (IAC), un tratado internashonal ku Hulanda a firma i di kua STCB ta un miembro aktivo. Fondo pa e investigashon akí ta bini di WWF-NL.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
KOMUNIKADO DI KUERPO POLISIAL KÒRSOU Detenshon pa maltrato.
KOMUNIKADO DI KUERPO POLISIAL KÒRSOU
211 / 2017
15 yüni 2017
Detenshon pa maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 15 di yüni 2017, alrededor di 10.31’ or di mainta, Sentral di Polis a risibí
notifikashon ku un dama a yega na un kas den Kaya Meteorológiko pidiendo yudansa. E
dama a deklará ku e tabatin diskushon ku su kasa kual a terminá den maltrato.
E unidat polisial ku a yega na e sitio a topa ku e dama ku a keda maltratá pa su kasa. Polis a
kuminsá ku búskeda di e sospechoso i en kontr’e na su kas den Kaya Finfin. Na e sitio polis a
detené e hòmber M.B.D. nasé na Kòrsou di 51 aña di edat, komo sospechoso di e maltrato
ariba menshoná
A presentá e sospechosonan dilanti un fiskal ouksiliar ku a ordená nan enkarselamentu
pendiente di mas investigashon.


text:
Señor Rino Hermans y dr Joel Rajnherc: VACUNACION A TRAVES DI E UNIDAD MOBIEL LO TA DI GRAN BENEFICIO PA COMUNIDAD DI ARUBA
Señor Rino Hermans y dr Joel Rajnherc:
VACUNACION A TRAVES DI E UNIDAD MOBIEL LO TA DI GRAN BENEFICIO PA COMUNIDAD DI ARUBA
ORANJESTAD – Diamars mainta a tuma luga un conferencia di prensa di Gobierno di Aruba na IMSAN na San Nicolas pa anuncia e disponibilidad di por vacuna a traves di e unidad mobiel, Operation Mobile Unit (Trailer). Presente e mainta aki tabata Prome Minister Evelyn Wever-Croes, señor Rino Hermans di Bureau RampenBestrijding, y dr. Joel Rajnherc di IMSAN na San Nicolas.
Despues di e discurso di Prome Minister efatisando riba e importancia di e vacuna y booster, a pasa palabra pa sr. Rino Hermans di Bureau RampenBestrijding, cu pa hopi tempo caba tabata tin e soño di bin cu un unidad mobiel pa asina por yega na duna e vacuna na esnan cu pa un of otro motibo no por yega un centro di vacunacion.
Segun señor Hermans, Crisisteam a tuma nota na momento cu nan tabata ocupa cu e programa di vacunacion, cu un cantidad grandi di persona pa motibo di mobilidad, no por a yega e diferente centronan di vacunacion. Pa facilita e proceso aki, Crisiteam a acerca Gobierno cu e peticion pa por “refurbish” e bus di salud pa asina por hiba e vacuna na porta di cas di esnan cu pa un of otro motibo no por yega pa tuma e vacuna.
Gobierno di Aruba a aproba e peticion aki y pa Januari 11, 2021 e unidad mobiel ta staciona na IMSAN, San Nicolas. E unidad mobiel aki lo keda staciona na IMSAN San Nicolas te ora logra e grado di vacunacion cu por logra yega pa despues sigui mobilisa den tur bario ofreciendo e posibilidad na henter comunidad di Aruba pa vacuna cu e prome vacuna, di dos vacuna of e booster.
Tambe a hiba palabra e mainta aki dr. Joel Rajnherc di IMSAN San Nicolas cu a duna un splicacion amplio riba e rol di IMSAN pa logra vacuna lo mas hopi hende posibel na Aruba. Segun dr Rajnherc, nan no ta esnan encarga cu e organisacion e mainta aki, pero mirando e demanda halto cu tin pa vacuna, specialmente entre personanan di edad halto, a habri e portanan paden di IMSAN pa saca e hendenan grandi di solo, pone nan mas comfortabel, duna nan e vacuna y zorg pa nan keda den bon condicion.
Segun dr. Rajnherc e demanda halto aki ta un muestra cu hopi hende pariba di brug tabata warda riba e posibilidad di haya e vacuna mas cerca di cas. El a menciona cu e vacuna sigur no ta un solucion pa personanan no wordo infecta cu e virus pero si ta zorg pa nan no bira hopi malo cu e consecuencia cu hospital y ICU ta yena cu hopi hende, evitando asina cu dokternan por duna asistencia manera mester ta. E ta importante cu e dokternan por sigui duna asistencia na tur hende cu mester cuido regularmente, na accidentnan cu ta termina den ICU y tur otro malesa.
Dr. Rajnherc a termina gradiciendo Gobierno di Aruba, Bureau RampenBestrijding Aruba, DVG y su empleada doctor Monica Nuboer pa un bon organisacion. “Mi ta hopi orguyoso di e bon colaboracion cu tin entre e grupo di Bureau RampenBestrijding Aruba, DVG y e empleadonan di IMSAN”, dr. Rajnherc a termina bisando.


text:
ORANJESTAD,Aruba
Mi persona a scoge pa no skirbi ningun articulo di e caso lamentable cu a sosode na Cacique Macuarima School pa netamente laga politica leu di locual a pasa y enfoca riba con por yuda pa por trece un alivio a corto plaso pa e scol. Nunca mi persona y tambe e cuerpo di docentenan di Cacique Macuarima no por a drumi y pensa cu algo asina lo por a sosode na nos scol, pero el a pasa y sigur esaki a laga un impacto grandi pa e bario, pa e docentenan pero tambe pa comunidad unda cu pueblo den su totalidad a rechasa e acto aki ya cu pueblo a realisa e importancia di educacion pa Aruba.
Politica barata di AVP
Partido AVP a haci mal uso di e desgracia aki pa por hunga politica barata. No por a spera nada otro di AVP y e tres miembronan di AVP, esta Marlon Sneek, Jennifer Arends-Reyes y Michael Lampe kendenan enbes di uni nan mes na e dolor di un bario y un cuerpo di docente cu a traha semper cu alma y cuerpo pa engrandece Cacique Macuarima School, awe ta para y cuestiona e ayudo cu scol ta ricibi di comunidad y en especial gremionan comercial y tambe otro scolnan y personanan cu a dicidi di contribui cu Cacique Macuarima School por ta pronto riba pia atrobe. Awor kier cuestiona un Promer Minister cu desde e sucedido tabata t’ey pa e scol y bario y su persona a haci un yamada na e pueblo di Aruba pa por yuda resolve e caso y alabes a gradici comunidad pa nan ayudo brinda na Cacique Macuarima School. Pueblo a sa di reacciona pasobra esaki ta algo cu a touch un pueblo den su totalidad y pueblo a sa di uni y duna su aporte na Cacique Macuarima. Esaki nos ta yama solidarismo y esaki ta locual ta caracterisa nos dushi isla Aruba como un pueblo cu ta saca su man y yuda otro y sigur e union cu a yuda Aruba por t’ey unda e ta awe.
Gobierno lo asumi su rol
Sigur Gobierno lo asumi su rol den yuda Cacique Macuarima School pero e parti cu e parlamentarionan di AVP ya menciona a lubida di bisa ta cu e edificio aki no ta di gobierno pero e edificio ta di un stichting, den e caso aki e ta cay bao di Bisdom. Y niun gobierno no por haci nada riba un edificio cu no ta di nan si no tin permiso p’esaki. Y tin di warda pa haya kico ta e costonan pa restaura esaki y tambe tin di warda ora e doño di e edificio caba e proceso di seguro p’asina por contribui pa restaura esaki na un manera responsabel.
A ataca FUTURA
Desesperacion politico ta pone parlamentarioanan manera Michael Lampe y Marlon Sneek ataca un grupo di hoben bon prepara y cu sigur cu vision innovativo pa futuro pa e trabao cu nan ta bin ta haciendo. Si e parlamentarionan aki ta lesa nan por a tuma nota di tur e trabaonan cu e hobenan aki a bin ta haci riba tereno di innovacion y bao di e gobierno aki si nan ta ser brinda e oportunidad pa por bin cu proyectonan y no manera e gobierno di AVP cu tabata blo show. Un di e proyectonan cu FUTURA a adopta y nan a traha riba esaki y a percura pa e por a bira un realidad tabata e proyecto E-learning unda cu pa medio di fondonan di ‘maatschappelijke bijdrage’ por a realisa e bunita proyecto na Cacique Macuarima School. Esaki a forma e base y modelo unda cu Gobierno tambe a sigui cu e proyecto di E-learning den nan scolnan y siguramente e proyecto aki tabata asina exitoso cu a bay pa di dos scol piloto cu lo bira Pastoor Kranwinkel na Paradera. Mi persona ta gradici FUTURA pa a kere den e proyecto aki ehecuta na un forma entusiasma y profesional, cu nan a traha riba e proyecto aki y cu esaki a bira realidad y un exito total. Awendia el a bira e modelo cu ta ser sigui na Aruba.
Conscientisacion den pueblo
Mi ta kere cu nos tin di enfoca pa percura pa locual a pasa nunca mas por ser ripiti. Comunidad uni tin di conscientiza nos yiunan di e importancia di scol y e importancia di un scol pa un bario y pa e futuro di nos isla. P’esey mi ta haci un yamada na comunidad completo pa nos ban cuida no solamente nos scolnan pero tambe nos canchanan deportivo y tur otro infrastructura cu ta di importancia pa nos pais Aruba. Ban sigui papia cu nos yiunan y educa nan na cas di e respet pa propiedad di otro y di nos banda nos lo percura pa enfoca pa por aloca fondonan den presupuesto cu ta nos dilanti pa yuda den prevencion.
Ban uni pa un bon causa
Tambe mi ta haci apelacion na pueblo pa uni den un bon causa pa por haci lo maximo pa e scol aki cu semper a lucha riba su mesun forsa pa progresa, pa hunto nos por logra cu den termino corto esaki ta operacional den bista di e importancia di e scol aki pa un bario grandi cu a ser afecta. Tur tres político di AVP a sali cuestiona e envolvimento di gremio comercial cu a saca un man pa yuda Cacique Macuarima School. Un berquensa total di dos ex docente cu no ta respeta dolor di un cuerpo di docente pero sigur di un bario cu ta stima nan scol y practicamente tur tres ta contra cu e scol aki ta hayando ayudo no solamente di gremionan comercial pero tambe di coleganan y scolnan cu si ta sinti e dolor cu e scol y bario ta pasando aden.


text:
Publiká riba 04 Mei 2021
E aña akí na Kòrsou un total di 55 skol ku 86 klas ta partisipá na e Prueba Final di Enseñansa di Fundeshi 2021. E alumnonan ku ta partisipá na e prueba final ta di diferente skol repartí bou di shete direktiva di skol regular i kuater privá. E Prueba Final di Enseñansa di Fundeshi 2021 ku ta tèst tres materia tin un total di 270 item:
Pa tur parti di e prueba final ta usa pregunta di selekshon múltiple (multiple choice) ku opshon di kontesta A-B-C-D. Konstrukshon di e Prueba Final ta tuma lugá kuidadosamente i minusiosamente salí for di kriterionan di kalidat. E Prueba Final ta basá riba e términonan final di Enseñansa di Fundeshi stipulá pa minister di Enseñansa, Siensia, Kultura i Deporte.
Idioma di instrukshon hulandes òf papiamentu: Pa e parti di Aritmétika/Matemátika skol tin e opshon pa laga nan alumnonan traha e parti akí sea na hulandes òf na papiamentu, esaki dependiendo di e idioma di instrukshon ku e skol ta usa. Di e 1.719 alumnonan na Kòrsou, 1.650 alumno ta traha e parti di Aritmétika/ Matemátika na hulandes i 69 alumno ta traha esaki na papiamentu. E 69 alumnonan ta repartí bou di 4 skol.
COVID i prueba final: Henter aña eskolar e pandemia di Corona tabatin tin biaha ménos, pero mayoria biaha mas influensia riba enseñansa, alumno, tim di skol i mayor/ tutor. Pa baha e preshon i prinsipalmente pa duna mas trankilidat na e alumnonan, a alargá e tempu pa traha e prueba di EFO ku 15 minüt. Esaki lo nifiká pues ku kada parti di hulandes (3x 30 pregunta) lo dura 65 minüt (normalmente 50 minüt) i kada parti di papiamentu (2x 45 pregunta) i aritmétika/matemátika (3x 30 pregunta) lo dura 75 minüt (normalmente 60 minüt).
Resultado Prueba Final Enseñansa di Fundeshi: Sentro di Ekspertisia pa Prueba & Èksamen ta karga e responsabilidat pa konstrukshon, produkshon, distribushon i korekshon di e Prueba Final di Enseñansa di Fundeshi i ta raportá na direktivanan di skol e resultado ku kada alumno a optené pa e prueba final.
Sinembargo, e konseho final tokante kontinuashon di enseñansa sekundario i e forma ku ta yega na e konseho akí ta prerogativa di direktivanan di skol. Ta entregá resultado di e Prueba Final di Enseñansa di Fundeshi den e di dos siman di yüni 2021 na direktivanan di skol.


text:
WILLEMSTAD- 2 di yüli 2020 – Ofisina di Turismo di Kòrsou (CTB) ta felisitá Corendon Mangrove Beach Resort ku nan gran apertura kual a tuma lugá 2 di yüli 2020. Corendon Mangrove Beach Resort ta un atkisishon importante na e pórtfolio di Kòrsou su produkto turístiko. E promé fase di e hotèl ku ta operá bou di e konsepto di “all inclusive” ta nifiká 400 kamber adishonal na e inventario di kamber di hotèl riba Kòrsou. Ademas e hotèl ta konsistí di un food court, restorantnan, diferente pisina, un aqua park i fasilidatnan pa entretené henter famia.
No opstante e echo ku turismo ta pasando den un temporada difísil na e momentunan aki, apertura di Corendon sigur ta sirbi komo símbolo di speransa ofresiendo mas opshon di akomodashon i tambe trabou kontribuyendo di e manera aki na Kòrsou su ekonomia.
E tim di maneho i personal di CTB ta deseá gerensia i e tim kompletu di Corendon Mangrove Beach Resort tur klase di éksito ku nan gran apertura i e futuro operashon di e hotèl.


text:
Akuerdo di Gobernashon – Un gobernashon di pueblo, pa pueblo i huntu ku Pueblo di Kòrsou. Ta pueblo su bùrt!
E gobièrnu aki forma pa Movementu Futuro Kòrsou (MFK) i Partido Nashonal di Pueblo (PNP) ta drenta e periodo di gobernashon 2021-2025 ku un konfiansa i sosten amplio di pueblo di Kòrsou. E gobièrnu ta determiná pa hiba un gobernashon di pueblo, pa pueblo i huntu ku pueblo di Kòrsou. Esaki ta nifiká ku nos mester ta transparente ku pueblo den tur aspekto. No por tin kosnan manera “Non Disclosure”, sin representante di pueblo ta na altura di esaki i sigur no mara nos pueblo na akuerdonan di largu durashon, sin konsultá ku pueblo di Kòrsou. Aparte di konsultá pueblo pa ku akshonnan ku lo tin ku wòrdu tumá, tur resultado mester ta na benefisio di pueblo. Den e kuadro aki nos ta karga e lema: “Ta Pueblo su bùrt”!
https://vvrp.cw/download/AKUERDO-DI-GOBERNASHON-30-April-2021.pdf
Maneho pa Propaganda (riba kaya)
Ora Antia a kambia i Kòrsou a bira un pais outónomo den Reino (10 di òktober 2010), e lei ku yama Eilandsverordening Bevordering Openbare en Bescherming Gemeenschap (EBOOBG), a bai riba e lista di leinan ku ta tin mester di kambio. Ku e lei aki, Gobièrnu tabata protehá komunidat di diferente aspekto ku mester a yuda promové pa nos por ta sinti nos kómodo riba kaya. Despues di sinku aña parlamento di Kòrsou a aprobá un lei pa remplasá EBOOBG. E lei aki a bira e ‘Landsverordening Openbare Orde (LOO)’, for di dia 1 di ougùstùs 2015. Na aña 2016 a traha riba e maneho pa por ehekutá e lei, pa loke ta trata propaganda riba kaya. E maneho ta regulá unda i kon por hasi propaganda riba kaya, na un manera ordená, sin kousa peliger pa tráfiko i segun lei ta preskribí. Download e maneho i foyetonan informativo. Reclamebeleid juli 2016. AANVRAAG VERGUNNING ONTHEFFING RECLAME, Legesverordening Tarieven Leges en Precario, LOO artikel 15 en 16 Vergunning voor object en Ontheffing voor reclame, Folder Evenementen Nederlands, Folder Evenementen Papiamentu, Folder Politieke reclame Nederlands, Folder Propaganda politiko Papiamentu, Folder papiamentu_Informashon general. Folder Nederlands- Algemene Informatie
Kriteria pa Teras
Konforme artíkulo 15 di e lei di òrdu públiko “ Landsverordening Openbare Orde (LOO) no ta permití pa pone algu den área públiko sin un pèrmit di Minister di Trafiko, Transporte i Planifikashon Urabon (VVRP). Esaki ta inkluí teras, ya ku e ta enserá ponementu di stul, mesa, etc. den área públiko. Komo ku ta hasi uso di tereno di gobièrnu, mester paga precario tambe. Ounke ku e doño di un establesimentu ta responsabel pa e tipo di muebles etc ku ta ser poné riba e teras, esaki nan tin efekto riba e bista i aparensia di nos área públiko. Nan por asta forma un peliger pa siguridat di peaton i outomobilista. I komo ku ta responsabilidat di Ministerio di VVRP pa perkurá pa nos áreanan públiko ta safe, den bon estado i tin un bon kalidat, ta nesesario pa fiha kriterionan ku un teras mester kumpli kuné. Tur petishon pa teras mester kumpli ku e kriterionan menshoná den e maneho aki. Criteria voor de uitgifte van terrasvergunningen
Maneho di ‘Staandplaatsen’ den Sentro di Suidat
Pa por usa un parti di área públiko na un manera komersial, usando por ehèmpel un stent òf un trùk di pan òf batido, mester di un “standplaatsenvergunning” kual ta ser otorgá dor di Ministerio di Desaroyo Ekonómiko. Pero komo ku ta responsabilidat di Ministerio di Tráfiko, Transporte i Planifikashon Urbano (VVRP) pa perkurá pa nos áreanan públiko ta safe, den bon estado i tin un bon kalidat, ta nesesario pa fiha kriterionan ku un persona ku tin un ‘standplaatsvergunning’ mester kumpli kuné. Klik aki pa e dokumento kompletu.
Parker den Sentro di Suidat
Nos vishon ta pa den futuro nos Sentro di Siudat ta mas bishitá, pa por tin mas bibienda, mas HORECA i mas aktividat. Pa por logra esei lo mester trese algun kambio den nos sentro di siudat. Un di nan sigur ta pa regla parker na e manera mas efektivo posibel. E dokumento aki ta kontené algun akshon ku nos ministerio lo ke kuminsá implementá pa por remediá e situashon di parker den Punda i Otrobanda. Parkeermanagement Punda en Otrobanda


text:
Debi na e ultimo desaroyonan ariba nos isla directiva di Fundacion Movemento ta Bida a dicidi pa pospone nos fiesta “ Back to the Sixties” cu tabata plania pa tuma lugar Diadomingo dia 26 di April na Renaissance Ballroom te un otro fecha.
Tur esnan cu a cumpra caarchi caba por trece esaki bek na e lugar unda nan a cumpre y hanja nan plaka bek.
Tambe tin posibilidad pa bin na oficina di FMTB pa entrega esakinan. Corda si cu nos oficina por lo pronto ta sera.
Nos lesnan den e differente districto tambe ta para te ora tur cos normalisa aki na Aruba.
Tur nos partisipantenan ta worde encurasha pa keda hasi ehercionan na cas y cuida boso curpa p’asina nos tur por cuminsa hunto atrobe asina cu cos drecha.
Corda cumpli cu locual ta worde exigi di nos tur e dianan aki y pa cualkier informacion por tuma contacto cu miembronan di directiva.
Dia 6 di april lo ta dia international di actividad fysico y ban nos tur hasi cualkier actividad na nos cas cu nos famia. Directiva tabata tin henter un programa prepara pa e dia aki pero lastima nos mester a para tur esaki. Dios bendiciona boso nan tur y cu pronto nos lo topa otro atrobe. Harold de Miranda


text:
E di dos edicion di FOCUS Digital di e aña aki ya por download gratis y asina disfruta di e revista mas gusta tanto pa su contenido como su estilo innovativo. E luna di februari tin dos portada, uno cu Jeon cu a caba di cumpli 30 aña y ta conta di e biahe musical for di Biggy pa e evolucion pa Jeon. E decision pa haci un cambio grandi cu su nomber artistico na 2011. Awo cu su 30 e lo por disfruta di e oportunidad pa sigui crea mas y sigui crece mas den su carera musical.
E luna di Amor tin un highlight importante den e revista di februari, cu e pactonan di amor celebra den 2020. E di dos portada ta cu Noritza Perez y Rothmar Coenraad, cu ta conta cu e dia cu nan a casa tabata asina special pa nan, cu cada bes nan ta wak e potretnan y corda riba e dia aki, cada bes nan ta desea, cu nan por ripiti e dia aki. Den e revista por haya tur e detayenan di e matrimonionan mas esplendido di 2020 y cada un cu nan bunita storia di amor: Anky & Arnaldo, Stacey & Roddery y Sharon & Jan. Un reportahe fotografico impactante di e fotografonan talentoso y profesional di Aruba.
Nos lo sigui elabora durante e siman aki riba e contenido di FOCUS Digital di februari, cu ta un experencia unico pa ‘browse’ y lesa e revista, cu tin su contenido di calidad manera semper. FOCUS Digital ta acesibel via Apple Store of Android Google Play Store, cu por download e aplicacion aki riba un smartphone of tablet.


text:
Recientemente a tuma luga un reunion bastante interesante entre Minister di Transporte, Comunicacion y Sector Primario, sr. Chris Romero, y Directornan di e companianan estatal Arubus NV (Aruparking y Arutram), Setar NV, Telearuba NV, Post NV y ANSA NV. Durante e reunion aki, Minister Chris Romero a haya un actualisacion global di e plannan y ehecucion di proyectonan cu ta tumando luga den e Companianan Estatal aki.
Di su banda, Minister Chris Romero a keda sumamente satisfecho di mira e trabounan cu ta tumando luga na e diferente empresanan NV cu ta cay bou di su encargo. Por mira tambe e disponibilidad di e Empresanan Estatal aki pa realisa proyectonan den conhunto, cual ta representa un beneficio pa pa Pais Aruba. “Mi por a tuma nota cu e NV nan ta hopi interesa pa intercambia ideanan cu otro, pero tambe traha cu otro. E ta algo sumamente positivo pa mira cu e Companianan Estatal cu ta bou di mi encargo ta trahando hunto y na beneficio di nos comunidad”, e Titular di e Carteranan di Transporte, Comunicacion y Sector Primario a duna di conoce.
Reunionnan informativo di e indole aki lo sigui tuma lugar pa asina Minister Romero tin un bista directo di e vision y ehecucion di plannan cu a keda treci dilanti di parti cada compania den e ultimo temponan.


text:
ORANJESTAD, Aruba: Casi Nobo ta sigui premia su siguidonan, unda tin campaña riba media social of ta duna un premio. Hopi hende a participa den e campaña di “Like & Share” di Casi Nobo!
No tabata facil pa scoge e ganado y por a ripara esaki den e comentarionan. Casi Nobo a haci un revision di e comentarionan riba nan pagina y na final a scoge Jolanda Vrolijk como e ganado di e set di comedor.
Jolanda Vrolijk a pasa na Casi Nobo pa busca su premio y e tabata hopi contento di por a participa den e campaña aki. “Danki Casi Nobo pa scoge mi como e ganado y pe set di comedor nobo”, Jolanda Vrolijk a expresa cu un sonrisa.
Keda pendiente pasobra Casi Nobo lo anuncia su siguiente campaña riba Social Media.
Despues di e apertura di Crown Furniture & Electronics riba L.G. Smith Boulevard 156, Casi Nobo, compania ruman, a dicidi di tambe expande su localidad cu e meta di por brinda na su clientenan un luga mas espacioso y cu mas variedad. Casi Nobo ta situa den e edificio unda antes tabata Crown Furniture & Electronics na Dakota, den avenida Milo Croes.
Casi Nobo ta un tienda unda bo por haya tur sorto di articulonan electro-domestico, mueblenan, aparatonan electronico, instrumentonan musical, computernan, laptop y hopi mas, na prijs masha economico mes. E variedad grandi aki cu Casi Nobo ta ofrece na su clientenan ta inclui articulonan nobo pero tambe restaura den condicion perfecto.
E personal amabel y atento di Casi Nobo ta warda bo di dialuna pa diasabra di 9:00am – 6:00pm. Pasa bishita nan awe mes, cera conoci cu tienda y ricibi 25% riba bo cumpra cash. Casi Nobo tambe ta duna bo facilidad pa cumpra credit y 0% di downpayment.


text:
Na 1926 minister di Kolonia a aserká Gobernadó di Kòrsou pa eliminá e moneda di 1/2 sèn den sirkulashon. E motibu tabata ku e kosto pa trah’é tabata mas ku 1/2 sèn. A dura pa eliminá e moneda, mientras Hulanda a eliminá su 1/2 sèn na 1940.
Awe e moneda di 1 sèn tin 20 biaha ménos balor kompará ku 1921 konsiderando inflashon. Ademas e tamaño chikí i inpráktiko ta pone ku fásilmente e ta kai pèrdè, djis ripará kuantu 1 sèn bo ta mira abou sin ku hende ta tuma molèster pa rekohé nan. Kontamentu di e moneda na establesimentunan i banko ta un aktividat kostoso. E kontinuo skarsedat di e moneda ta pone ku e kumpradó na hopi okashon ta paga di mas. E skarsedat ta e resultado lógiko ku e moneda aki ta ‘desaparesé’ di un manera òf otro for di sirkulashon. Na sierto tienda, restaurant ya kaba den práktika tur preis ta den denominashon di 5 sèn.
Klaro ku tin sierto desbentaha pa eliminá e moneda. Un banda semper tin konsiderashonnan sentimental. Tambe, ku eliminashon di e moneda tur preis mester keda ahustá. Normalmente un produkto di NAf 2,51 òf 2,52 mester bira NAf 2,50. Un produkto di NAf 2,53 òf 2,54 mester bira NAf 2,55. Lo tin abusu (manera ta tuma lugá debí na skarsedat). Un estudio ta un mester.
For di 2008 nos lo por a diskutí e materia aki despues ku a disidí ku nos pais ta haña e Florin Karibense, abreviá CMg, na 2010. E trein ei a bai laga nos sinembargo ya ku Banko Sentral di Kòrsou i Sint Maarten ta morto na soño. Tambe, pronto nos lo kibra nos rèkòrt mundial di ta usa un moneda pa kasi 11 aña di un pais ku no ta èksistí, esta Antia Hulandes.
Sin estudio (ku mi ta na altura) a determiná ku lo eliminá papel di Naf 25 i introdusí papel di CMg 20, ounke ku nos tin dies aña den espera. E aspekto di moneda di 1 sèn no a keda diskutí. Mi ta kere ku su tempu a yega.
Willemstad, Kòrsou


text:
Hunto cu e noticia cu e Duke y Dukesa di Sussex ta spera nan di dos yiu, nan a comparti un potret romantico den blanco y preto. E potret cu a ser saca cu un iPad pa nan amigo y fotografo, Misan Harriman, e pareha ta brasa otro mientras cu nan ta disfruta un momento priva den naturalesa. Mientras Harry ta mira Meghan cu un gran sonrisa, e tin su cabes poni riba e scochi di su casa y ta carica su ‘baby bump’ cu ta creciendo. Pa e photo shoot e futuro mama di dos yiu a bisti un shimis largo di Carolina Herrera, cu a ser traha pa e dukesa tempo cu e tabata na estado di su yiu Archie, cu lo cumpli 2 aña dia 6 di mei. Meghan tin un amistad di hopi aña cu e director creativo di e marca, Wes Gordon.
E feliz noticia, cu nan a comparti riba Valentine’s Day, ta yega despues cu Meghan cu tin actualmente 39 aña, a revela cu el a sufri un aborto espontaneo na juli ultimo. Perde un yui ta significa carga cu un dolor casi insoportabel, cu hopi a yega di experimenta, pero poco ta papia di dje, el a skirbi den un essay hopi honesto y doloroso den New York Times tocante su experencia dia 25 di november. Meghan y Harry a renuncia oficialmente nan rol como ‘senior royals’ aña pasa. Nan deseo di tin un bida familiar normal a hunga un rol determinante den nan decision. Un fuente di e palacio a bisa caba un biaha, cu ora Archie a nace “Nan tabata sa cu lo primi e boton nuclear” pa nan salida real.


text:
Señor ku ta duna pas , duna boso e pas ei tur ora I bou di tur sirkunstansia . Señor sea ku boso tur ! Un siman di triumfo pa bo, Dios bendishona bo .
Salm 19:7 .
Lei di Señor ta perfekto , ta duna alma alivio ; testimonio di Señor ta fiel , ta hasi bobonan sabi. Un felis siman pa bo.
2Korin 5:20-21
P’esei ata nos aki komo representante di Kristu ; Dios mes ta uza nos pa hasi su apelashon na hende. Nos ta roga boso den nòmber di Kristu : laga Dios rekonsiliá boso kunÉ ! Kristu tabata sin piká ,
Hako 3:2
Nos tur ta komenté tur sorto di fayo. E hende ku no ta faya den loke e ta bisa ta un hende madurá , kapas di dominá henter su kurpa. Un siman bendishona pa bo.


text:
Den transcurso di siman pasa Departamento di Naturalesa y Medio Ambiente (DNM) a encabesa diferente reunion conhuntamente cu TAUW Consulting y ASDF (Americas Sustainable Development Foundation) pa delinea e rekisitonan pa un Request for Quotation (RFQ) for Soil Quality Baseline study na Aruba.
Riba 1 di april a bini hunto pa cera conoci cu e compania y tambe pa cera conoci cu diferente suelo na Aruba. A bishita diferente sitio unda cu lo bay haci investigacion di e calidad di suelo. Lo haci e investigacion na diferente sitio strategico riba Aruba p’asina por formula e base di e calidad di suelo cu ta existi na Aruba. Ta laga traha diferente mapa di e calidad di suelo y areanan cu tin sospecho cu por tin contaminacion.
Riba diamars 2 di april a reuni cu stakeholdersnan Departamento di Obra Publico (DOW), Departamento di Infrastructura y Planificacion (DIP), Departamento di Inspeccion Tecnico (DTI), Parke Nacional Arikok (PNA), Departamento di Agricultura, Cria y Pesca (Santa Rosa) y DNM pa haya nan pensamento ariba e proyecto aki. Asina por tin un bista mas amplio di kico mester bini den e documento RFQ, p’asina companianan por haci nan bid. E topiconan cu a bin dilanti ta si den pasado lo a dera tankinan cu lo por a conduci na posibel contaminacion di nos suelo. Tambe a bin dilanti cu ta haci falta di reglamento y control di entrada di productonan cu ta afecta nos calidad di suelo. DNM kier logra haya un standard baseline study di kico ta e norma di un calidad di suelo limpi/sano. A conclui cu lo haci boramento di entre 0 cu 50cm y di 50 cm pa 2 meter p’asina manda e muestranan aki pa laboratorio pa determina e calidad.
Diabierna 5 di april, DNM a compaña e representantenan di TAUW consulting na e diferente sitio cu posibelmente lo bay haci boramento. A logra haya algun sitio cu ya tawata coba unda e representantenan por a wak e profil di e suelo. Nan a keda impresiona cu diferente localidad y e calidad di suelo pero tambe asombra cu tin actividadnan humano unda cu ta forma contaminacion di suelo. DNM ta keda obhetivo cu e baseline study aki. DNM tambe ta convenci cu e resultado lo sirbi den futuro como e punto di sali contra cual lo por determina si un compania ta causa contaminacion di e suelo of no y haci nan responsabel pa corigi esaki. Asina por demanda nan entrega e suela bek manera nan a hay’e. Limpi y sano.


text:
Paradera: Diamars anochi keho a wordo entrega di ladronicia di un auto Nissan March color zilver y den oranan di marduga, un agente atento den un patruya di polis cu tabata pasando dilanti Subway Paradera ta nota cu e auto ta similar na esun cu nan a horta den oranan di anochi.
Mesora a bay verifica y enberdad ta trata di e mesun auto cu a wordo horta den oranan di anochi. E agente mesora a bay atende cu e chauffeur y ta topa cu e conocido di polis “Cacalaca Blanco”, cu algun dia pasa tabata involvi en un ladronicia di auto.
Polis mesora a detene “Cacalaca Blanco” y e auto a keda confisca pa mas investigacion.


text:
Trahadonan di Serlimar cu nan rason a dicidi di pone trabao abao. Nan no ta prepara pa haci nan trabao, awo cu nos ta den un situacion di crisis, pa motibo di coronavirus. Tur loke nan a haya pa “proteha” nan mes, ta un boter chikito di handsanitizer, cual e trahadonan ta haya cu no ta husto.Yuri Schwengle, representante di STA, a menciona cu e trahadonan kier proteccion.
Berdad gerencia a duna handsanitizer, a duna alcohol. Pero tin mas cos. Tin e sushi cu nan ta topa cun’e durante di recogemento di sushi.Kier preveni coronavirus. E trahadonan tambe tin famia, nan tambe tin yiu y demas hendenan na cas. Ta exigi mas cos. Awe, diamars, 17 di maart, trahadonan di Serlimar no lo piki sushi te ora cu haya tur locual cu a wordo pidi.A bisa cu a busca material pero un boter di handsanitizer chikito, no lo bay yuda. Ta prefera di evita e virus pa Serlimar en general. Tur hende a papia di tur departamento, menos Serlimar, unda cu nan ta bin den contacto cu e sushi directo.
Awe a dicidi cu Serlimar no ta sali riba caya, ni prome grupo, ni di dos. Ta evalua pa diahuebs si ta sali recoge e sushi di awe, diamars, pero si tin tur cos disponibel.Ta spera cu loke cu e trahadonan kier, esta proteccion, hay’e pa diahuebs, pa por sali subi ruta.Geerman no ta papia den nomber di e sindicatonan, sino di e trahadonan y Serlimar en general. For di e momento ey e trahadonan a bay cas y prepara pa bin diahuebs, si tin tur cos in place, pa nan por sigui cu trabao. Si no haya tur cos, trabao ta para, te ora cu nan haya e proteccion necesario pa nan por cumpli cu nan trabao.Un otro trahado, Wernet, a menciona cu si gerencia bisa “no work no pay”, no ta problema. Ta trah’e diahuebs, ta traha diabierna, pero diasabra y diadomingo ta overtime.
Si diahuebs no tin loke a pidi, ta bolbe pone trabao abao. El a menciona cu un di e trahadonan di Serlicor, a haya coronavirus, door di traha den sushi. Esey ta loke e trahadonan kier evita pasobra coronavirus ta un malesa cruel. Nan tin nan famia, yiu y nietonan y tambe nan casa.E trahadonan kier evita pa e virus plama. Ta pa e motibo ey nan ta pone trabao abao. Loke nan kier ta proteccion. Awo tin cu wak con cos ta para pa diahuebs si nan haya proteccion, nan lo sali normal. Y si no tin proteccion, e situacion ta keda mescos cu awe, no tin pikimento di sushi.


text:
WILLEMSTAD- 16 di desèmber 2021 – Den un ambiente ameno na Aeropuerto Internashonal Hato a tuma lugá selebrashon di e buelo inougural di SARPA su ruta, Medellín – Kòrsou. SAPRA ta un aerolínea ku mas di 40 aña di eksperensia ehekutando buelonan charter i brindando e servisio di air ambulance. SARPA tin un historia kaba ku Kòrsou mirando ku e aerolínea tin hopi aña ta ehekutá e servisio di air ambulance entre Kòrsou i Colombia. Entrante 16 di desèmber, SARPA a start su buelo komersial ku frekuensia di 2 biaha pa siman saliendo for di Medellín pa Kòrsou riba djaweps i djadumingu. E ruta Medellín – Kòrsou ta e aerolínea su promé ruta komersial internashonal. E buelonan lo keda efektuá ku un Embraer ku un kapasidat di 50 stul. Durante e resepshon a hiba palabra, Minister di Desaroyo Ekonómiko, Ruisandro Cijntje, President & CEO di SARPA, Carlos Mesa i Director of Air Service Marketing & Development na Curaçao Airport Partners, Peggy Croes.
Minister Ruisandro Cijntje tambe tabata riba e aerolínea su promé buelo pa Kòrsou. E konekshon ku SARPA ta brinda e posibilidat pa mas turista prosedente di Colombia bin eksperensiá tur loke Kòrsou tin di ofresé; diferente tipo di akomodashon, playanan bunita, nos historia riku, deportenan akuátiko, nos kushina krioyo, platonan internashonal i mas ku tur kos nos hendenan amabel.
Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP) i Curaçao Airport Holding (CAH) ta felisitá SARPA ku e buelo nobo i ta deseá nan tur kos bon.


text:
Philipsburg- Tin un situashon di tenshon kresiente na e kompania di aviashon di St. Maarten Winair, dor di diferensia di opinion entre e grupo di piloto ku nan sindikato, i gerensia di e aerolínia.
Den kuadro di e situashon rondó di e pandemia, Winair a disidí di redusí ora di trabou i pago pa su empleadonan. Tur empleado, i gerensia inkluí, ta traha 25% ménos, pero ku konsekuensia ku ta paga ménos salario tambe.
E pilotonan ku nan sindikato a mustra ku den promé instante nan tabata tin komprenshon pa situashon, pero awor ku e kompania a kuminsá ehekutá mas buelo atrobe, e situashon di salario tambe lo mester normalisá. Segun gerensia ta bisa, lo por dura bastante tempu mas, prome ku e situashon na e aerolínea ta bira manera antes.
Operashon minimal
“Nos ta operando na 20% di nos kapasidat, kompará ku e situashon promé ku komienso di e pandemia”, asina Winair a bisa den un relato di prensa djaluna atardi.
E kompania ta bisa ku, tumante e situashon na kuenta, no por ekskluí ku lo por yega na akshon di parti di e pilotonan i nan sindikato. Winair ta mustra sinembargo ku nan no tin otro opshon, si no di kòrta gastu di forma hopi drástiko.
Tambe e kompania ta preparando otro petishon di ayudo finansiero na Hulanda. Algun luna atras, Winair ya kaba a haña un fiansa di emergensia di parti di Hulanda di 3 mion dòler. Gerensia di Winair ta bisa ku nan ta premirá ku esaki lo no ta sufisiente.


text:
Pronóstiko di tempu pa Kòrsou i bisindario bálido te djaweps mainta 06:00 o.l., 24 di novèmber 2022.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 24 di novèmber 2022.
Kompilá: djarason 23 di novèmber 2022, 05:00 o.l. (09:00 UTC).
Tempu: Parsialmente nublá, de bes en kuando hopi nublá ku algun áwaseru ku posibilidat pa welek i bos.
Temperatura máksimo lo alkansá 30ºC i temperatura mínimo 24ºC.
Solo ta sali 06:37 i ta baha 18:07 o.l.
Bientu: Direkshon ost i por lo general moderá; forsa 3 te 4 (12 te 30 km/ora, 7 te 16 nudo). Ráfaga de bes en kuando den dia òf áwaseru te basta fuerte e posiblemente fuerte; forsa 5 te 6(31 te 50 km/ora, 17 te 27 nudo).
Situashon general: Un disturbio situa awe mainta riba e parti oriental di laman Karibe ta move lentamente den direkshon wèst. Pa a motibu aki ta antisipá mas formashon di nubia den nos region ku posibilidat pa yobidanan ku chèns pa welek i bos. Algun di e yobidanan aki por ta lokalmente fuerte i sòru pa molèster na sitionan di kustumber.
Kondishon di laman: Moderá ku altura di olanan entre 1 i 1.5 meter (3 i 6 pia). E olanan di mas haltu lo ta riba laman na nort.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djabièrnè mainta: Por lo general parsialmente nublá ku momentunan di yobida. Tambe tin posibilidat pa welek i bos.
Meteorólogo: Luciano
Early warning system


text:
KOMUNIKADO DI KUERPO POLISIAL KÒRSOU Dos hòmber estranhero detené pa sospecho di ‘Skimming i Harvester’.
KOMUNIKADO DI KUERPO POLISIAL KÒRSOU
230 / 2017
3 yüli 2017
Dos hòmber estranhero detené pa sospecho di ‘Skimming i Harvester’.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 2 yüli 2017 alrededor di 19 or, Sentral di Polis a dirigí unidatnan polisial pa un mashin
di ATM na un banko den área di Rio Canario. Na yegada di e promé unidat na e sitio nan no a topa
ku nada partikular. E unidat a sigui ku nan patruya i riba gosieweg na un di e ATM nan di e mesun
banko e agentenan a mira un hòmber na un outo pará. Tantu e hòmber komo e vehíkulo tabata
kuadra ku e deskripshon ku e agentenan a haña for di Sentral. Despues di un investigashon e
hòmber D.C.D.S. di 44 aña di edat, nasé na Rumania ku nashonalidat Italiano a keda detené.
Mientrastantu un otro unidat ku tambe a dirigí nan mes na e ATM na Gosieweg, a mira un otro
hòmber alehando for di e ATM menshoná, ku ta kuadra ku e diskripshon. E hòmber aki tambe a
keda detené. Ta trata di V.D. di 48 aña di edat, nasé na Rumania.
Durante nan detenshon a haña e sospechosonan ku diferente karchi di banko i plaka kèsh (dòler)
den nan poder. Polis a konfiská tantu e karchinan, e dòlernan i e vehíkulo ku e sospechosonan
tabata kore aden pa mas investigashon. E agentenan a bai warda ku e dos sospechosonan. Na
momento ku e sospechosonan tabata na warda un di nan e hòmber D.C.D.S. a mira e chèns pa hui
bai. Mesora polis a start ku un persiguishon tras di e sospechoso, ku a keda detené un biaha mas
riba Martiniqueweg.
A presentá e dos sospechosonan dilanti di un Fiskal ouksiliar ku a ordená nan enkarselamentu pa
mas investigashon.
E investigashon den e kaso aki ta kontinuá.
Un súplika ta bai na abo siudadano, si bo nota un aktividat sospechoso na kualke ATM, mèldu
esaki mesora na Polis na e number di telefòn 917.


text: KRALENDIJK – Gezaghèber Edison Rijna na nòmber di gobièrnu di Boneiru ta lamentá ku a hisa bandera di Boneiru kabes abou. Esaki a sosodé dia 6 di sèptèmber, riba dia di Boneiru. Loke a sosodé tabata den ora nan di mainta trempan i tabata notabel riba media sosial hopi reakshon tokante loke a sosodé. Gezaghèber Edison Rijna a reakshoná tokante loke a pasa i a menshoná ku ta trata di un fayo humano. “Ta algu ku a sosodé riba dia di Boneiru, i ta un insidente si nos por yam’é asina, ku nos ta lamentá. Manera a konstatá e situashon, a koregí loke tabata inkorekto. Ta trata di un fayo humano i ta di un departamentu ku ta kai bou di mi persona i lo atendé internamente ku e departamentu. Tin atenshon pa loke a sosodé dia 6 di sèptèmber mainta trempan na momentu ku a hisa e bandera”, gezaghèber Rijna a bisa.


text:
Template:Welcome
Bonbiní na Wikipedia na Papiamento/u!!
Nos ta entusiasmá pa e echo ku bo ta dispuesto pa yuda nos kompila un ensiklopedia liber na Papiamento/u!
Ku mucho gusto nos kier duna un man pa guia bo riba e kaminda:
- Papiamento òf Papiamentu?
Nan no ta mesun kos! Papiamento/u ta un idioma ku dos ortografia, esta dos sistema di skibimentu. Nan ta:
- ortografia di Papiamento di Aruba (segun prinsipionan etimológiko)
- ortografia di papiamentu di Kòrsou i Boneiru (segun prinsipionan fonológiko). Mas informashon riba e reglanan aki por konsulta e 'buki di oro'. E buki ta kontene un deskripshon di e reglanan mas general, un lista di palabra i un lista di nòmber di pais i kontinente.
- Por usa ambos ortografia?
Den Wikipedia nos mester kooperá! Ambos ta permiti, basta ku mantene un solo estilo di ortografia pa kada artíkulo. Si bo traha un artíkulo nobo, usa bo mes ortografia. Por fabor no kambia e ortografia di un teksto eksistente.
For di kuminsamentu, a uza pa e menú i e kategorianan di Wikipedia e ortografia di papiamentu!
Si akaso bo tin pregunta, konsulta nos pagina yudansa o lansa bo pregunta riba e portal di kommunidat. Ambos link bo ta enkontra na man robes di bo pantaya.
Nos ta wak bo den e Portal di komunidat! Riba otro wikipedia esaki sa karga e nòmber di 'foro di konsulta', 'Village Pump' o 'de Kroeg'.
Éksito!


text:
Komo parti di e “Quick Win Plan” pa desaroyo di e área
WILLEMSTAD- 15 di òktober 2021 – Den un ambiente ameno a tuma lugá presentashon ofisial di e mural na Zakito. E evento a konta ku presensia di Minister di Desaroyo Ekonómiko, sr. Ruisandro Cijntje i Minister di Tráfiko, Transporte i Planifikashon Urbano, sr. Charles Cooper. E mural ta forma parti di e “Quick Win Plan” pa desaroyo di e área di Zakito i ta un di e puntonan di akshon di e vishon pa desaroyo di e área manera akordá pa Gobièrnu di Kòrsou. E “Quick Win Plan” tin komo meta pa desaroyá e área di Zakito hasiendo diferente mehorashon chikitu ku ta hisa balor di e área i hasié mas atraktivo pa rekreá i hasi deporte lokual lo yuda enkurashá e aspekto di ‘wellness’ bou di komunidat. Ehekushon di e “Quick Win Plan” ta den man di Ofisina di Turismo di Kòrsou (CTB). E artista ku a pinta e mural ta Sander van Beusekom di BLEND Creative Imaging. Durante di e evento sr. van Beusekom a duna splikashon di e kreashon artístiko i a bai den detaye riba e nifikashon di e idea tras di e mural.
E mural ta konsistí di 3 sekshon di 45 meter kada un. E promé sekshon ta ekspresá un kaluroso bon bini na e bishitantenan na e área di Koredor i na mes momentu ta ekspresá e importansia pa tene nos bida bou di laman limpi. E di dos ta ekspresá e historia di produkshon di awa kual a inisiá na 1928 dor di Aqualectra kombiná ku e historia di piskamentu kual te ku awe ta forma parti di e área di Koredor. E di tres sekshon ta enfoká riba e importansia di ‘wellness’ i deporte pa kual e área aki ta hopi konosí. E artista van Beusekom a traha huntu ku e kompania PickNic Projects kual a envolví tambe personanan for di mas di 10 diferente bario ku tambe a yuda ku pintamentu di e mural.
Ku finalisashon di e mural, Koredor ta bira un área mas agradabel, kontribuyendo asin’aki na e eksperensia di tantu e poblashon lokal komo nos turistanan na momentu ku nan ta di bishita na e área aki. Un danki spesial ta bai na Gerensia di Aqualectra ku a yuda ku drechamentu di e muraya pa hasi e pintamentu di e mural posibel. CTB ta invitá nos komunidat pa bishitá e área i asina atmirá e mural pero tambe hasi uso di e área pa rekreá. Ora ta bishitá e área ban yuda tambe pa tene esaki limpi. Huntu nos por!


text:
giannon eights
-
Buenos Aires 2018
Giannon a competi den e internacional team
Bon prestacion di tri-atleta Giannon Eights den e internacional team na Buenos Aires 2018. Den temperatura tabata 13 grado celius,…Read More »
-
Buenos Aires 2018
Entrevista cu Giannon y Nico
Entrevista cu tri-atleta Giannon Eights y su coach Nicolas Robert riba e experencia y prestacion di e hoben Eights den…Read More »
-
Buenos Aires 2018
Giannon a competi na Buenos Aires
Bon experencia Olimpico na Buenos Aires pa hoben tri-atleta Giannon Eights E hoben tri-atleta tambe a mira accion dialuna mainta…Read More »
-
Buenos Aires 2018
Patrick y Giannon tambe ta cla
Patrick Sydow y Giannon Eights tambe ta cla pa e Weganan Olimpico Hubenil Buenos Aires 2018. Ayera diaranzon e dos…Read More »
-
Buenos Aires 2018
YOG: Giannon Eights Triathlon
Conoce e atletanan cu lo representa Aruba den Weganan Olimpico Hubenil Buenos Aires 2018 Na vispera di e Weganan proximo…Read More »


text:
ORANJESTAD,Aruba
Parlamentario Endy Croes ta haci un invitacion na henter pueblo di Aruba pa ban celebra dia di Betico en grande. Dia 24 anochi na Plaza Libertador Betico Croes riba e anochi cultural. Y dia 25 mainta na e acto protocolar mientras tin actividadnan na diferente lugar rond Aruba. Betico Croes, un visionario y luchador incansabel. Betico, un homber senciyo y hende di tur hende naci na Sta Cruz dia 25 di januari 1938. Si Betico tabata na bida diasabra awor Betico lo a cumpli e bunita edad di 82 aña.
Betico a funda MEP (Movimiento Electoral di Pueblo) dia 9 di februari 1971. Otro aña MEP lo cumpli 50 aña. Betico como meneer di school a duna les na Colegio San Hose y Colegio San Antonio na Sta Cruz. Betico, un persona hopi social kende tabata gusta musica y deporte. Betico tabata dirigente di Koor di Sta Cruz, Betico tabata toca acordeon y tabata tin e famoso “Betico y su Grupo” cual despues cu el a fayece a bira “Grupo di Betico”. Banda di esaki Betico tabata gusta deporte y tabata un tremendo hungador di ping pong.
Betico su lucha pa Status Aparte a intensifica momento cu el a funda partido MEP. Den e himno di MEP por scucha e letranan manera “cu hunto nos lo logra pa tur e Status Apart” y tambe “kibra e cadena di esclavitud pa nos dushi Aruba ser salba”. Pues den e himno a ancra e tono di e lucha pa libera Aruba. Aruba mester ta baas den su propio cas. Betico a hiba un lucha tenaz. Betico a percura pa unifica e pueblo y a bin cu e Himno, Bandera y Ortografia di Aruba.Tur esakinan ta simbolonan cu ta haci un pueblo sinti hopi orguyoso.
Betico, hende di tur hende tabata bishita tur hende den tur skina di Aruba y a logra gana nan sosten dia 11 di augustus 1977. Fecha riba cual nos ta recorda Augustus Scur como parti di e lucha. Den pueblo tabata tin un truck (flatbom) hopi popular cual tabata bishita barionan cu musicanan di MEP y di Betico hibando e mensahe di Status Aparte rond Aruba. E truck aki tabata wordo identifica cu e famoso nomber “Barco di Libertad”.
Dia 12 di maart 1983 Betico a logra convence Hulanda unda Aruba a haya su Status Aparte desde 1 di januari 1986. Betico un luna despues di dia 24 di april 1983 den porta di eleccion tabata saludando su pueblo riba jeep cu su ruman Aiky Croes na wiel, a drenta veld di Winston (Awe conoci bou di e nomber Veld di Nadi Croes y Crismo Angela) y a wordo tira pa un polis casi fatalmente. Betico mester a wordo hiba urgentemente cu air ambulance pa Miami. Betico un siman despues 29 di april 1983 durante eleccion di Eilandsraad a logra haya un total di 10506 voto riba su nomber personal cual te awe ta un record. Esaki a ilustra e stimacion cu pueblo tabata tin pa Betico.
Sinembargo 2 aña despues cu Betico a recupera pa continua cu e lucha, Betico ta accidenta na Sta Cruz dia 31 di december 1985 net 3 ora promer cu Aña Nobo esta 1 di januari 1986 y a bay den coma pa 11 luna y despues a fayece na Utrecht, Hulanda dia 26 di november 1986. Pues tur e lucha cu Betico a hiba cu su pasion y amor pa libera Aruba cual el a logra tambe pero nunca Betico mes por a biba pa mira su soño bira realidad. Den un speech hopi conmovedor na november 1985 Betico a bisa “Mi ta un tata particular. Mi no ta un tata pa un famia chikito di un homber, muher y 4 yiu pero mi ta un tata pa un famia grandi, henter e pueblo di Aruba.” Danki na Dje cu awe Aruba tin su Status Aparte y ta liber unda Aruba tin su propio Minister Presidente, Ministernan, Himno, Bandera, Ortografia, Moneda, Banco Central pa nombra algun. Laga nos tene memoria di Betico bibo y sali celebra 25 di januari awor, Dia di Betico. Danki Betico.


text:
MESTER TUMA PREKOUSHON PERSONAL DEN TEMPORADA DE KALOR EKSEAIVO
Mester tuma prekoushon personal den temporada di kalor eksesivo.
Willemstad – E dianan aki nos tur ta nota ku ta hasi hopi kalor i tin un wer bastante kayente. Servisio Meteorológiko Kòrsou (Meteo) ta indiká ku esaki ta pa motibu di temperatura ta mas haltu ku normal pa periodo di aña ku nos ta den. Den e temporada aki tambe no tin hopi bientu. Ora ku no tin bientu ta supla, esaki ta pone ku ta hasi mas kalor. E impakto ku esaki tin riba salu di hende ta ku e por kousa ”Zonnesteek”, bo ta sinti kansa, bo tin kalor i por haña kram di múskulo. Asta e situashon por kondusí na atake si un persona hasi aktividat físiko den kayente òf keda den kalor pa largu tempu.
Ministerio di Tráfiko, Transporte i Planifikashon Urbano, kual Meteo ta forma parti di dje, huntu ku Ministerio di Salubridat, Medio Ambiente i Naturalesa ke urgí suidadanonan pa tuma e siguiente medidanan di prekoushon durante di e temporada kayente aki di aña:
– bebe sufisiente líkido preferiblemente awa (rekomendashon pa dia ta un total di ocho glas di awa òf 2 liter pa un adulto)
– evitá kos di bebe ku hopi suku aden
– usa protekshon solar
– evitá di sali i keda largu den solo si no ta nesesario òf para den sombra
– usa kosnan pa tapa solo manera pèchi, sombré, parasòl i protehá bo wowo ku brel di solo
– mucha chikí i hende di edat ta sinti efektonan mas lihé, pues mester ta mas prepará (ku bòter di awa i kos pa tapa solo)
– usando paña kolo kla i di material natural (por ehèmpel katuna) bo ta keda mas fresku
– si bo no ta sinti bo mes bon, deskansá den fresku mas pronto posibel i bebe awa
Wer ta algu ku nos no tin den man. Pero nos por prepará pa e situashon aki mas mihó ku ta posibel.


text:
Blue Marine Foundation ta lansa koperashon di partner nobo ku Dutch Caribbean Nature Alliance
Blue Marine Foundation ta lansa koperashon di partner nobo ku Dutch Caribbean Nature Alliance
Blue Marine Foundation, un fundashon pa fondo destiná pa bienestar di Oséano, ta pone fondo di supsidio inisial di $90.000 pa parke marinonan riba e seis islanan di Karibe Hulandes. E supsidio lo ta pa proyektonan inkluso protekshon di koral i entrenamentu di ranger marino hóben.
Blue Marine Foundation a anunsiá su desishon pa otorgá $90.000,00 na fondo di supsidio pa sostené konservashon marino na Karibe Hulandes. Un grupo di proyekto bou di supervishon di organisashonnan di maneho di áreanan protehá riba e seis islanan lo risibí kada unu un supsidio di $15.000,00. E fondo ta e promé paso den un koperashon di partner riba término largu pa sostené e islanan i yuda sigurá finansiamentu duradero via e Trust fund di Dutch Caribbean Nature Alliance (DCNA)
Pa drecha maneho di oséano, Blue Marine ta hasi uso di un kombinashon di práktika pa yuda komunidatnan na frente di konservashon ku ta: di intervenshon di ariba bai abou i di proyektonan den ehekushon. E lo traha huntu ku DCNA pa yuda e organisashonnan di parke marino protehá e biodiversidat úniko di Karibe Hulandes ku ta bou di menasa.
E kolaborashon di sosio nobo ta un desaroyo importante den e maneho eksitoso di e parke marinonan na Karibe Hulandes. E fundashon ku base na Reino Uní a krea un fondo pa supsidio chikitu pa suministrá akseso rápido pa sosten di proyektonan importante ku parke marinonan ta manehá.
E proyektonan individual i nan partnernan lokal ta:
• Aruba: monitoreo di kalidat di awa den su Área Marino Protehá (MPA) i áreanan akuátiko, huntu ku Fundacion Parke Nacional Aruba (FPNA).
• Boneiru: evaluashon di pèrdida di koral di piedra (‘Acroporid’ ku ta p. e. ‘staghorn coral’ (koral kachu grandi) i ‘elkhorn coral’ (koral kachu di biná), i nan potensial di futuro rekuperashon, huntu ku Stichting Nationale Parken Bonaire (STINAPA Bonaire)
• Kòrsou: realisá un programa di edukashon ku transporte via bùs i un programa di ranger marino hubenil, huntu ku Caribbean Research and Management of Biodiversity (CARMABI)
• Saba: kreashon di un kamber ku kontrol di klima pa e stashon marino nobo riba tereno, huntu ku Saba Conservation Foundation (SCF).
• Statia: evaluashon di e salubridat di koral, e abundansia di bida di piská i e diversidat di ref, huntu ku St. Eustatius National Parks Foundation (STENAPA)
• St Maarten: monitoreo di habitatnan marino, huntu ku Nature Foundation St. Maarten (NFSXM)
Ekosistemanan úniko na e islanan ta vulnerabel pa e animalnan di krio ku ta kana liber rònt i ta kousa sedimentashon riba refnan, i espesienan invasivo, inkluso ‘lionfish’ i malesa di koral. Tambe nan ta kore peliger kousá pa ekseso di piskamentu, kambio di klima, desaroyo di tereno na kosta, eroshon i oumentu di alga dañino ku awa shushi ta krea.
E islanan di Karibe Hulandes ta kas tambe pa e habitatnan importante di “karbon blou” – ekosistemanan di oséano manera yerba di laman, palu di mangel i otro matanan marino ku ta almasená i tene karbon ku tin den e atmósfera di mundu. Yerba di laman ta asina efisiente den e proseso akí ku e por kapta i almasená karbon dióksido na velosidat te ku 35 biaha mas lihé ku e selvanan tropikal. Maneho i protekshon di e habitatnan akí di karbon blou akí ta vital den e kombate kontra kambio di klima.
Konservashon marino aktual na e islanan ta inkluí un superfisie di 25.390 km2 di santuario pa mamífero marino i tribon – Yarari santuario na otro banda di e Zona Ekonómiko Eksklusivo di di Boneiru, Saba i Statia. Tur seis isla tin Áreanan Marino Protehá pegá na kosta ku ta varia di superfisie entre 10 pa 60 km2.
Blue Marine su Séniòr Manager di Proyekto Jude Brown ta komentá: “Despues di un bishita resien na dos di e islanan, mi a eksperensiá di propio fuente kon spesial e region akí ta. Sambuyando na Saba mi a mira sábalo enorme landa meimei di mancha di kleinfeshi blou i turtuga kawama komiendo di kama di yerba di laman. Tambe mi a mira e retonan ku e islanan akí ta enfrentando di malesa di koral te ku problemanan ku desaroyo di tereno na kosta. Ta un oportunidat eksitante pa traha den Karibe Hulandes, kontribuyendo ku ekspertisio i fondo di Blue Marine pa djòin e rikesa di konosementu ku ta eksistí kaba riba e islanan, pa kolaborá den protekshon di e bida marino importante rònt di e islanan akí.”
Tadzio Bervoets, Direktor di DNCA a reakshoná: “Karibe Hulandes ta konsistí di e islanan di Islariba; St. Maarten, Saba, i Statia huntu ku e islanan di Islanan Abou; Aruba, Boneiru i Kòrsou. E naturalesa di Karibe Hulandes ta kontené e biodiversidat di mas riku den Reino Hulandes. E ekosistemanan diverso ta un magnet pa turismo i na e mes momentu e fuente di entrada mas importante pa e habitantenan di Karibe Hulandes. Naturalesa na e islanan ta úniko i importante pero tambe e ta frágil. Den siman binidero nos lo ta na Hulanda pa presentá un Plan di Akshon di Klima pa Karibe Hulandes pa enfatisá e nesesidat urgente di un futuro ‘smart’ pa nos islanan.”
Portrèt Ref di koral na Karibe Hulandes (fuente di foto: Naturepics: Y.+T. Kühnast – tur derecho reservá)


text:
Durante conferencia di prensa di Gobierno di Aruba diaranson mainta Minister Endy Croes a elabora riba su reciente biahe pa Boneiro. Na luna di maart di e aña aki a cuminsa papia di e idea hunto cu Minister di Enseñansa, Ciencia, Cultura y Deporte di Curaçao Sithree van Heydoorn y Diputado di Infrastructura y Deporte di Boneiro James Kroon. Riba e fecha special unda a conmemora 40 aña di INDEBON, Instituto di Deporte di Boneiro a firma oficialmente e acuerdo.
Weganan Interinsular ta stimula union y competencia cu sigur ta importante pa e desaroyo di nos muchanan. Nos por corda hopi aña atras con scolnan ta competi contra otro y e ganadonan ta competi contra e otro islanan. Minister di Deporte cu hopi orguyo a expresa cu Weganan Interinsular ta re-inicia na luna di maart 2023 cu un total di 6 deporte. Dianan 10, 11 y 12 di maart 2023 Weganan Interinsular ta cuminsa na Boneiro cu e prome dos disciplinanan; dammen y schaken. Di dos fecha ta 21 pa 26 di maart 2023 unda cu e Weganan Interinsular ta tuma luga na Curaçao den e disciplinanan di atletismo y trefbal. Dianan 21, 22 y 23 di april 2023 Aruba ta cede di Weganan Interinsular unda ta organisa e competencia di volleyball y futbol. Futbol ta pa scolnan secundario esaki ta un palabracion cu Johan Cruyff Foundation cu ta duna sosten y e peticion ta pa futbol femenino cu ta tuma luga na e Cruyff Court Denzel Dumfries. E mandatario di Deporte a agrega cu a manda un invitacion na Saba, Sint Maarten y Sint Eustatius pa participa den e Weganan Interinsular.
Minister Endy Croes ta gradici sr. Edgar Erasmus di IBISA cu ta e ‘trekker’ den ultimo lunanan di negociacion cu e departamentonan di deporte tanto na Curaçao como Boneiro pa nos por a yega na e acuerdo aki. Por ultimo e mandatario di Deporte a enfatisa di ta contento di por re-inicia cu Weganan Interinsular, a aloca fondonan pa por apoya nos scolnan. IBISA a ranca sali cu e competencianan na scolnan.


text:
Fundashon Mariadal ta konfrontando un interupshon den e sistema di informashon di e botikanan. Pa e motibu akí por lo pronto e botikanan ta obligá pa adaptá nan forma di traha
- Si un kliente ke kompletá su remedinan króniko, e ora ei nos ta pidi e kliente pa chèk promé si tin sufisiente na kas. Asina e kliente por evitá molèster debí na e interupshon.
- Den kaso ku esaki no ta asina, e ora ei dentro di 24 ora nos tin e remedinan kla.
- Na bali nos lo hasi e kliente algun pregunta tokante su uso di remedi i eventual uso di otro produktonan. Esaki ta nesesario pa siguridat di kliente.
- Nos por tuma resèpt i yama e kliente ora e remedinan ta kla. Por sosodé ku ta te djaluna ta yama e kliente tokante esaki. Huntu ku e kliente nos lo sinkronisá kiko ta alkansabel.
- Tur e puntonan menshoná akí riba por kondusí na tempu di espera mas largu. Nos ta pidi bo komprenshon pa esaki.
Asina ku remediá e interupshon, nos lo anunsiá esaki. Nos diskulpa pa e inkonbiniensia.
Fundashon Mariadal


text:
Kiko ta balorashon i selekshon?
“Un órgano di gobièrnu ta mantené i warda e materialnan di archivo ku ta kai bou di dje den un estado ordená i aksesibel i ta sòru tambe pa e selekshon i destrukshon di e dokumentonan di archivo ku ta bini na remarke, segun reglanan ku lo kontené e medidanan general stipulá den Landsbesluit (Dekreto Nashonal)”
Esei ta e teksto di artíkulo 3 di Lei di Archivo. Pa un bon maneho di informashon ta nesesario pa “sania” e archivo, den otro palabra, selektá i apartá e dokumentonan ku por keda destruí i warda e dokumentonan mas balioso. Esei lo yuda e aksesibilidat, protehá e datonan privá i finalmente traspasá i hasi e dokumentonan mas importante públiko. Banda di esei un bon maneho lo permití bo tuma nota di e siklo di bida di e material.
Ta “sania” un archivo pa medio di selekshon. Selekshon di archivo ta obligatorio pa gobièrnu. Pa por stipulá kua parti di un archivo ta keda wardá i kua ta keda destruí, mester ehekutá un balorashon.
Kon ta stipulá kiko ta destruí i kiko lo traspasá?
A base di un lista, ta responsabilisá loke mester destruí i loke nò. E promé vershon yama un lista di selekshon. Trahamentu di e lista di selekshon aki ta sumamente importante pa un organisashon.
Na Kòrsou tin dos método pa hasi esaki. E Dekreto di Archivo ta trata e métodonan aki den artíkulo 2 te ku 9. Na promé lugá, ta eksistí un lista ku ta indiká términonan ku mester warda e dokumentonan, ku por sirbi komo ehèmpel. Un organisashon por usa esaki komo guia i krea su propio lista di término ku mester warda dokumento, ku ta den konkordansia kuné. E ta un método ku ta tuma hopi tempu ya komo ku práktikamente mester selektá kada un dokumento riba su kurpa (riba nos wèpsait por deskargá e ehèmpel di lista di selekshon, bou di e Introdukshon di Legislashon di Archivo – anekso di e Dekreto di Archivo).
Den e di dos método ta selektá a base di tareanan òf akshonnan di e organisashon. E archivo ta forma su mes komo konsekuensia di e tareanan ku un organisashon ta ehekutá. Tareanan ku por ser balorá; segun e Dekreto di Archivo, na momentu ku ta traha un lista ku ta indiká términonan ku mester warda i fiha e dokumentonan di forma permanente, mester tene kuenta ku lo siguiente:
- E tarea di e órgano di gobièrnu;
- E relashon entre e órgano aki i otro órganonan di gobièrnu;
- E balor di dokumentonan di archivo komo elemento di patrimonio kultural;
- E importansia di e datonan ku ta figurá den e dokumentonan di archivo pa:
- Órganonan di gobièrnu
- Buskadónan di lei i prueba
- Investigashon históriko
Via di un análisis di e tareanan (un investigashon institushonal) ta krea un lista di akshon. Dor di e akshonnan aki ta skohe sierto dokumentonan di archivo. Despues ta asigná un término di almasenamentu na nan. E lista ku surgi di e manera ei ta un promé konsepto.
Ken ta disidí kiko ta destruí i kiko ta traspasá?
E promé konsepto ta ser trahá pa òf na nòmber di e organisashon mes. E organisashon ku a forma e archivo ta pa ekselensia eksperto pa loke a trata evaluashon di e importansia di e dokumentonan pa e organisashon. Nan sa mihó ku ningun otro, kua ta e tareanan ku nan mester ehekutá i kon nan tin di responsabilisá esakinan. Na promé instansia nan ta disidí pues tambe kua te dokumentonan di e organisashon ku lo traspasá i ku pues lo bira públiko. E direktiva di e organisashon ku tin e archivo formá mester akordá e promé lista.
Banda di esei e Archivero General di pais, ku ta un eksperto pa loke ta trata evaluashon di importansia históriko di e dokumentonan, mester akordá e lista.
Dado kaso esaki akordá e lista, e lista di selekshon ta atkirí un státus definitivo i por sigui ku traspaso òf destrukshon di material. E selekshon ta tuma lugá na nòmber di e persona máksimo responsabel, den e kaso aki e minister konserní. I mester pone na altura ku a sigui e prosesonan korekto. Pues, selekshon ta stipulá e destino di e dokumentonan di archivo: si ta warda òf destruí nan.
Traspaso
Mester traspasá dokumentonan ku ta ser konsiderá komo dokumentonan ku mester keda kustodiá permanente pa e depósito públiko, ku ta e depósito di Archivo Nashonal. Ta traspasá un fail na momentu ku e lastu dokumento den esaki kumpli 20 aña. Banda di esei traspaso prematuro òf kanselashon di traspaso tambe ta posibel.
Traspaso pa Archivo Nashonal mester tuma lugá di manera inventarisá. Lesa tambe “Traspaso i Disponibilidat públiko”.
Destrukshon
Siudadanonan mester por konfia ku realmente ta destruí e informashon ku ta poné pa destruí, rib’e lista di selekshon akordá i pues ku esaki realmente ta disparsé. mester destruí e dokumentonan, asina e término di warda/protekshon/almasenamentu pasa. Esei por tuma lugá únikamente pa medio di e lista di selekshon. Na momento ku e destrukshon real di e dokumentonan tuma lugá, mester traha un prosès verbal. Tanten un dokumento di gobièrnu no ta riba lista di selekshon, no por destruí esaki. Gobièrnu no por permití disparsé asina asina.Semper mester tin un spesifikashon di loke a destruí. E organisashon ku tin e archivo mester warda e prosès verbal di e destrukshon.
Si tin kualke pregunta por tuma kontakto libremente ku e departamento di Atkisishon di Archivo Nashonal (T. 4614866)


text:
ULTIMO ORA.
Awe marduga 4:45 am melding a drenta ku un robo/ atrako a kaba di tuma lugar riba tereno di SGB.
E informashon ku Live 99 fm ta dispone di dje ta indika ku 2 tipo kara tapa , un di nan ku machete den man y e otro ku arma di kandela a sorprende 2 bewaker di un kompania di seguridat ku ta traha riba tereno di SGB.
A eksigi plaka di e bewaker nan y tambe a obliga nan pa bai na e aula di e skol pa nan purba drenta den e kantoor nan, aki nan e bewaker nan a mira oportunidat pa kore bai laga e atrakado nan.
Koriendo ta bai e atrakadonan ta los tiru dirigi riba e bewaker.
Danki dios bala no a alkansa e bewaker.
Porta di skol SGB ta sera pa e investigashon ku ta andando y tambe a manda tur alumno kas awe pa recherche nan por kaba ku nan investigashon.
Kuerpo polisial ta tumando e insidente nan ku arma di kandela envolvi hopi na serio.
FUENTE: AIMED AYUBI.
NOTISIA KU BO POR KONFIA.


text:
Aruba Bank ta celebra hunto cu e fundacion di futbol (ASA), bou maneho di e conocido futbolista/ entrenador David Abdul, nan di cuatro (4) aña di existencia.
Aruba Bank a kere den e fundacion desde inicio y a sostene nan esfuerzo atravez di e ultimo añanan. Aruba Bank ta orguyoso di por a mira e desaroyo positivo di e fundacion cu a crece substancialmente y ta promove deporte entre hobennan.
Representante di Aruba Bank, Sra. Roxanne Kock-Croes, a sorprende e futbolistanan y e coachnan cu un dushi treat diaranson atardi na veld di Britannia.
Pabien na gerencia y henter e staff di ASA pa e bunita trabou haci pa comunidad di Aruba y en especialmente e hobennan futbolista.


text:
Gradicimento y invitacion
George Eduard Kaersenhout
mihor conoci como:
“Wawa”
Di profundo di nos curason, nos ta gradici tur persona cu di un of otro manera a mustra nan atencion, amor y cariño durante bida, fayecimento y entiero di nos defunto stima:
Famia kier a duna danki na Stichting H.O.P.E. pa tur e bon cuido, cariño, y atencion brinda na nos defunto stima.
Na tur esnan cu a manda mensahenan riba whatsapp, facebook, carchi, krans y yamada telefonico, danki di curason.
Tambe na Ad Patres Funeral Home pa su bon servicio y atención.
Boso muestra di atencion tabata un gran consuelo pa nos.
Alaves nos ta invita bo(so) pa dos misa pa descanso di alma di nos defunto:
Sagrado Curason na Savaneta : 1 di November 2022 pa 7or di anochi
Capilla Santa Famia na Pos Chikito: 4 di november 2022 pa 7or di anochi


text:
Diabierna anochi a drenta informe di un caso di atraco cu agression na Chun Ho Supermarket na Savaneta, mesora a dirigi varios patruya y tambe ambulans na e sitio. Na yegada di e patruyanan a bin compronde cu aki ta trata di 3 persona bisti na preto y cu cara tapa a drenta e luga 2 di nan cu pistol y un cu rifle, nan a agredi un chines den e lugar na su cabez y a ranca dos caha di placa, pakinan di cigaria y carchinan di telefon y algun otro cos mas y despues a sali riba scooter direccion Mabon Brazil.
Mesora a informa tur unidadnan riba caya pa tira bista rond pa cualkier motociclista sospechoso riba caya pa asina para y controla nan. Un di nan tabata tin un arma nickel, e otro un arma color scur y e otro cu un rifle.
Un di nan tabata bisti cu un carson cora cu sweater style di hootie preto, un otro tabata cu un sweater shinishi cu preto y tabata bisti cu handschoen latex color blauw y e otro tambe na preto bisti y tur 3 ta cuero color scur.
E suma cu nan a bay cun’e no ta conosi te na e momentonan aki cu nos a traha e informe aki.
Atraco team a ser avisa y a bay na e sitio pa haci e investigacion.